ΠΡΟΣΧΕΔΙΟ του γενικού προϋπολογισμού των Ευρωπαοκών Κοινοτήτων για το οικονομικό έτος 2002 - ΓΕΝΙΚΗ ΕΙΣΑΓΩΓΗ - Πολιτική παρουσίαση

(Υποβληθέν από την Επιτροπή)

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή

1.1. Ο Κύκλος για την Ετήσια Στρατηγική Πολιτικής (ΕΣΠ)

1.2. Κατάρτιση του προϋπολογισμού βάσει δραστηριοτήτων (ΠΒΔ)

1.3. Γενικό πλαίσιο

1.4. Διάρθρωση των κειμένων που παρουσιάζουν το ΠΠ

2. Δημοσιονομικό πλαίσιο

2.1. Οι δημοσιονομικές προοπτικές για τον προϋπολογισμό 2002

2.2. Πιστώσεις πληρωμών και εναπομένουσες προς εκκαθάριση αναλήψεις υποχρεώσεων (RAL)

2.3. Οι γραμμές ΒΑ για τεχνική και διοικητική βοήθεια

2.4. Η διοργανική συμφωνία για τις νομικές βάσεις και την εκτέλεση του προϋπολογισμού

ΤΟΜΕΙΣ ΠΟΛΙΤΙΚΗΣ ΚΑΙ ΠΡΟΤΕΡΑΙΟΤΗΤΕΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

3. Γεωργικές δαπάνες: Τομέας 1

3.1. Συνοπτικός πίνακας

3.2. Κύριες πτυχές του τομέα 1

3.3. Γενική παρουσίαση του τομέα 1

4. Διαρθρωτικά μέτρα : τομέας 2

4.1. Συνοπτικός πίνακας

4.2. Κύριες πτυχές του τομέα 2

4.3. Γενική παρουσίαση του τομέα 2

5. Εσωτερικές πολιτικές : τομέας 3

5.1. Συνοπτικός πίνακας

5.2. Κύριες πτυχές του τομέα 3

5.3. Γενική παρουσίαση του τομέα 3

6. Εξωτερικές ενέργειες: τομέας 4

6.1. Συνοπτικός πίνακας

6.2. Κύριες πτυχές του τομέα 4

6.3. Γενική παρουσίαση του τομέα 4

7. Προενταξιακά μέσα : τομέας 7

7.1. Συνοπτικός πίνακας

7.2. SAPARD, το γεωργικό προενταξιακό μέσο

7.3. ISPA, το διαρθρωτικό προενταξιακό μέσο

7.4. PHARE, το προενταξιακό μέσο

8. Διοικητικές δαπάνες : τομέας 5:

8.1. Συνοπτικός πίνακας

8.2. Κύριες πτυχές του τομέα 5

8.3. Γενική παρουσίαση του τομέα 5

ΕΓΓΡΑΦΟ I - ΠΟΛΙΤΙΚΗ ΠΑΡΟΥΣΙΑΣΗ

1. Εισαγωγη

1.1. Ο Κύκλος για την Ετήσια Στρατηγική Πολιτικής (ΕΣΠ)

Η διαδικασία του προϋπολογισμού για το 2002, στην ευρύτερη έννοιά της, άρχισε με τη συζήτηση του πολιτικού προσανατολισμού τον Δεκέμβριο 2000, και συνέχισε με την απόφαση για την ετήσια στρατηγική πολιτικής τον Φεβρουάριο 2001 [1]. Πράγματι, το Λευκό Βιβλίο για τη μεταρρύθμιση και οι αποφάσεις για την εφαρμογή του οδήγησαν στην εισαγωγή ενός στρατηγικού κύκλου σχεδιασμού και προγραμματισμού που έχει αντίκτυπο στην κατάρτιση της πρότασης του προϋπολογισμού εκ μέρους της Επιτροπής. Ένας από τους στόχους αυτού του κύκλου είναι να επιτρέψει στην Επιτροπή να προσδιορίζει κάθε χρόνο μικρό αριθμό προτεραιοτήτων στις οποίες δίδεται ιδιαίτερη έμφαση. Ο στρατηγικός κύκλος σχεδιασμού και προγραμματισμού, πρώτο στάδιο του οποίου αποτελεί η απόφαση για την ετήσια στρατηγική πολιτικής, καλύπτει το έτος 2002. Η επιλογή των προτεραιοτήτων, καθώς και των ειδικών μέτρων και των πόρων που πρέπει να χορηγηθούν για αυτές, θα καθορίζονται σε ετήσια βάση στην απόφαση στρατηγικής πολιτικής της Επιτροπής για το επόμενο έτος. Η απόφαση αυτή θα κατευθύνει τη διαδικασία της σύνταξης του προϋπολογισμού καθώς και τον προγραμματισμό των εργασιών της Επιτροπής.

[1] 21 Φεβρουαρίου 2001, SEC (2001) 268

Στις 6 Δεκεμβρίου 2000, η Επιτροπή διεξήγαγε τη συζήτηση του πολιτικού προσανατολισμού και επεσήμανε τους έξι στόχους προτεραιότητας για το 2002: το ευρώ, τη βιώσιμη ανάπτυξη, τη συνεργασία για την ανάπτυξη, τη Μεσόγειο, τη διεύρυνση και τη νέα διακυβέρνηση.

Τη συζήτηση ακολούθησαν εσωτερικές εργασίες που αποσκοπούσαν στην εξέταση του αντίκτυπου αυτών των επιλογών στους πόρους των διαφόρων υπηρεσιών και στην έγκριση των κατευθυντήριων δημοσιονομικών γραμμών για το σχετικό έτος που θα εξασφάλιζαν την κατάλληλη χρηματοδότηση των ενεργειών προτεραιότητας. Όσον αφορά τη χορήγηση των οικονομικών πόρων, το εγχείρημα έλαβε πλήρως υπόψη τις δημοσιονομικές προοπτικές. Η Επιτροπή θεωρεί ουσιαστικής σημασίας τη χορήγηση των αναγκαίων ανθρωπίνων πόρων για τη στήριξη των ενεργειών αυτών καθώς και την υποστήριξη των ανειλημμένων δεσμεύσεών της πριν αναλάβει νέες υποχρεώσεις. Για τον λόγο αυτό, η Επιτροπή διεξήγαγε το 2000 τις εργασίες της ομάδας καθοδήγησης για να αξιολογήσει τόσο τα επίπεδα προσωπικού της όσο και τα προς εκπλήρωση έργα. Με τη χορήγηση ανθρωπίνων πόρων, η απόφαση για την ετήσια στρατηγική πολιτικής για το 2002 βασίζεται σταθερά στα πορίσματα του εγχειρήματος για το 2002. Ωστόσο οι ενέργειες προτεραιότητας μπορούν να εκτελεστούν με ή χωρίς νέους πόρους και δεν υφίσταται άμεση σχέση μεταξύ πόρων και επισήμανσης των ενεργειών προτεραιότητας. Τα αποτελέσματα της απόφασης ΕΣΠ αποτελούν ποσοτικής υφής κατευθυντήριες οδηγίες για τον καθένα από τους 29 τομείς πολιτικής της Επιτροπής.

Ο παρών κύκλος ΕΣΠ εισάγει μια αυστηρότερη "καθοδική" δομή στη σύνταξη του προϋπολογισμού: η συζήτηση της Επιτροπής για την ΕΣΠ αποτελεί την πλέον κατάλληλη ευκαιρία για τον καθορισμό της δημοσιονομικής πολιτικής. Αυτό το επίπεδο ποσοτικού προσανατολισμού, πρωτοφανούς σε τόσο πρώιμο στάδιο της διαδικασίας, παρέσχε στις υπηρεσίες σαφείς ενδείξεις για την προετοιμασία του Προσχέδιου του Προϋπολογισμού. Ως εκ τούτου, οι ακροάσεις για τον προϋπολογισμό με σκοπό την κατάρτιση του ΠΠ, στηριζόμενες σε προκαθορισμένες προτεραιότητες, θα αποτελέσουν ένα πλαισιωμένο εγχείρημα. Τα συμπεράσματα της ΕΣΠ δεν ετέθησαν υπό αμφισβήτηση, αν και έγιναν μερικές προσαρμογές για να ληφθούν υπόψη τα νέα στοιχεία.

1.2. Κατάρτιση του προϋπολογισμού βάσει δραστηριοτήτων (ΠΒΔ)

Το ΠΠ 2002 ενίσχυσε τη μέθοδο κατάρτισης του προϋπολογισμού βάσει δραστηριοτήτων (ΠΒΔ) που εισήχθη για πρώτη φορά το προηγούμενο έτος. Αν και οι πλήρεις δυνατότητες αυτής της νέας μεθόδου κατάρτισης του προϋπολογισμού θα επιτευχθούν μόνο όταν τεθεί σε εφαρμογή η ευρύτερη διαχείριση βάσει δραστηριοτήτων, η προσέγγιση ενισχύθηκε και βελτιώθηκε περαιτέρω με την κατάρτιση νέας ονοματολογίας που θα διευκολύνει την ανάγνωση του προϋπολογισμού, για παράδειγμα με τη δημιουργία ενός πανομοιότυπου κεφαλαίου για οριζόντιες δραστηριότητες κοινές σε όλους τους τομείς πολιτικής.

Εφόσον δεν έχει εγκριθεί η αναθεώρηση του δημοσιονομικού κανονισμού, το ΠΠ θα διαβιβαστεί τυπικά στην αρμόδια για τον προϋπολογισμό αρχή με την παραδοσιακή του μορφή, δεδομένου ότι αυτή θα αποτελέσει τη βάση για τη διαδικασία λήψεως απόφασης. Τα συνοδευτικά έγγραφα ωστόσο θα περιλαμβάνουν στοιχεία καθορισμού γενικότερων στόχων καθώς και την παρουσίαση ΠΒΔ. Η παραδοσιακή παρουσίαση έχει επίσης βελτιωθεί και δίνει προτεραιότητα, σε κάθε κονδύλιο του προϋπολογισμού, σε σύντομη περιγραφή των ενεργειών που καλύπτονται.

Στο πλαίσιο της προσέγγισης του ΠΒΔ, επιδιώχθη η ενίσχυση του ρόλου των δραστηριοτήτων στη διαδικασία χορήγησης πόρων που κατέληξε στο ΠΠ 2002. Στόχος είναι να μετατοπιστεί το επίκεντρο από το επίπεδο του λεπτομερούς άρθρου ή θέσης σε επίπεδο γενικότερης δραστηριότητας. Αυτό συνεπάγεται την περιγραφή και την αιτιολόγηση της εκάστοτε δραστηριότητας, συμπεριλαμβανόμενων και των γενικών στόχων της δραστηριότητας καθώς και, όπου αυτό είναι δυνατό, και τα παραγόμενα αποτελέσματα. Κάτι τέτοιο οδηγεί σε καλύτερη παρουσίαση των εγγράφων εργασίας που διαβιβάζονται στην αρμόδια για τον προϋπολογισμό αρχή.

1.3. Γενικό πλαίσιο

Η συμφωνία προς τα ανώτατα όρια των δημοσιονομικών προοπτικών και το μέγεθος των διαφόρων περιθωρίων εξακολουθούν να αποτελούν τα κυριότερα σημεία αναφοράς στη συζήτηση της ΕΣΠ και φυσικά ορίζουν τα πλαίσια για τον προϋπολογισμό, τόσο για τις αναλήψεις υποχρεώσεων όσο και για τις πληρωμές. Το ΠΠ 2002 θα καθοριστεί στο πλαίσιο των δημοσιονομικών προοπτικών 2000-2006, που ορίζει τους ανώτατους συντελεστές ανάπτυξης με ευρείες κατηγορίες δαπανών. Τα στοιχεία που προκύπτουν εκτίθενται κατωτέρω.

Όσον αφορά τους ανθρώπινους πόρους, ο αντίστοιχος τομέας 5 των δημοσιονομικών προοπτικών είναι ιδιαίτερα περιοριστικός για το 2002, μεταξύ άλλων και λόγω των νέων θέσεων για το Συμβούλιο επί βάσεως πλήρους έτους, των προσπαθειών μεταρρύθμισης της Επιτροπής, και της προετοιμασίας της διεύρυνσης. Πέρσι η Επιτροπή διεξήγαγε το εγχείρημα της ομάδας καθοδήγησης, το πόρισμα του οποίου συνιστούσε τη συγκέντρωση των πόρων της Επιτροπής στις βασικές της δραστηριότητες και την καταγραφή των επιπλέον αναγκών. Το περασμένο φθινόπωρο η Επιτροπή υπέβαλε σχετικά διορθωτική επιστολή στον προϋπολογισμό του 2001, με την οποία ζητούσε την πρώτη διάθεση 400 νέων θέσεων. Η δεύτερη μερίδα (317 θέσεις) θα πρέπει να συμπεριληφθεί στο παρόν ΠΠ 2002, όπως έχει ανακοινωθεί με διάφορες ευκαιρίες. Οι επιπλέον αυτές θέσεις είναι σημαντικές προκειμένου να εξυπηρετηθούν κανονικά οι δραστηριότητες της Επιτροπής και να στηριχθεί η διαδικασία μεταρρύθμισης.

Η πρόταση του ΠΠ λαμβάνει επίσης υπόψη τις προτεραιότητες που διατύπωσαν το Κοινοβούλιο και το Συμβούλιο στην πρώτη τριμερή σύσκεψη της 29ης Μαρτίου, και ειδικότερα τις ενέργειες για να επανακερδηθεί η εμπιστοσύνη των καταναλωτών ως προς την ασφάλεια των τροφίμων στην Ευρώπη και τις συνεχείς προσπάθειες στους τομείς της μάθησης μέσω ηλεκτρονικών διασυνδέσεων, της μετανάστευσης και του ασύλου.

Οι πιστώσεις αναλήψεως υποχρεώσεων στην πρόταση 2002 ανέρχονται σε EUR 100.328.279.000, ήτοι +3,5% σε σχέση με τον προϋπολογισμό 2001. Το ποσό αυτό μπορεί να αναλυθεί σε αύξηση κατά 4,6% για υποχρεωτικές δαπάνες, εκ των οποίων 5,0% για τη γεωργία, και μόνο 2,6% για μη υποχρεωτικές δαπάνες.

Η αύξηση των πιστώσεων πληρωμών διατηρήθηκε στο 4,8%, με πλέον ισόρροπη κατανομή μεταξύ των υποχρεωτικών δαπανών +4,6% και των μη υποχρεωτικών δαπανών +4.9% (τα στοιχεία για το 2001 περιλαμβάνουν τον ΔΣΠ 1/2001). Αυτή η αύξηση των πληρωμών είναι μεγαλύτερη από την αύξηση του συνόλου των κρατικών δαπανών στα κράτη μέλη, σύμφωνα με τις οικονομικές προβλέψεις του Απριλίου 2001, η οποία φθάνει το μέσο ποσοστό 3,8% για τα 15 κράτη μέλη. Η αύξηση των πιστώσεων πληρωμών για τις μη υποχρεωτικές δαπάνες απαιτείται κυρίως από την ανάγκη χρηματοδότησης των υποχρεώσεων που απομένουν προς εκκαθάριση (RAL) και οι γενικές ανάγκες έχουν καθοριστεί φέτος με ιδιαίτερη προσοχή. Τα ποσά των πληρωμών παραμένουν ωστόσο κάτω από τα κατώτατα όρια που έχουν οριστεί στις δημοσιονομικές προοπτικές και αντιστοιχούν στο 1,06% του ΑΕΠ της ΕΕ.

1.4. Διάρθρωση των κειμένων που παρουσιάζουν το ΠΠ

Η πολιτική παρουσίαση στο μέρος Ι του παρόντος εγγράφου λαμβάνει συνεπώς υπόψη και τις δημοσιονομικές προοπτικές και τις πολιτικές προτεραιότητες. Το μέρος ΙΙ, όπως και πέρυσι, παρουσιάζεται ανά τομέα πολιτικής και ανά δραστηριότητα.

2. δημοσιονομικο πλαισιο

2.1. Οι δημοσιονομικές προοπτικές για τον προϋπολογισμό 2002

2.1.1. Το πλαίσιο των δημοσιονομικών προοπτικών

Εξέλιξη του προϋπολογισμού του 2001, δημοσιονομικές προοπτικές 2002 και ΠΠ (σε EUR)

>ΘΕΣΗ ΠIΝΑΚΑ>

* κονδύλιο EUR 167 εκατ. για την εισφορά του προσωπικού στο συνταξιοδοτικό περιλαμβάνεται στο ανώτατο όριο του τομέα 5

** το ποσό που προβλέπεται στον προϋπολογισμό 2001 υπό τον τομέα αυτό είναι μεγαλύτερο από τις δημοσιονομικές προοπτικές λόγω της χρησιμοποίησης του μέσου ευελιξίας, όπως προβλέπεται στη διοργανική συμφωνία, για ποσό ύψους of EUR 200 εκατ. υπέρ της Σερβίας.

Ο πίνακας των δημοσιονομικών προοπτικών για το 2000-2006 αποτελεί αναπόσπαστο μέρος της διοργανικής συμφωνίας της 6ης Μαίου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού.

Έχει γίνει ετήσια προσαρμογή σύμφωνα με την παράγραφο 15 της διοργανικής συμφωνίας με την εφαρμογή των ακόλουθων αποπληθωριστών: στον τομέα 1 (γεωργία) και για τον υποτομέα "διαρθρωτικά ταμεία" στον τομέα 2, αποπληθωριστής 2% κατ' έτος, δηλ. συνολικός αποπληθωριστής 6,12% για την περίοδο 1999-2002. Για τους άλλους τομείς η προσαρμογή έχει βασιστεί στα πλέον πρόσφατα οικονομικά δεδομένα και προβλέψεις που ήσαν διαθέσιμα τον Φεβρουάριο 2001 (οικονομικές προβλέψεις της Επιτροπής του φθινοπώρου 2000). Ο αποπληθωριστής του ΑΕΠ της ΕΕ σε EUR είναι 2,7% το 2000, 1,8% το 2001 και 2,0 % το 2002, δηλ. συνολικός αποπληθωριστής 6,64% για την περίοδο 1999-2002. Ως εκ τούτου, σε σύγκριση με τις προβλέψεις που είχαν χρησιμοποιηθεί προηγουμένως, οι προσαρμογές αναθεωρήθηκαν σημαντικά προς τα επάνω. Όσον αφορά τις πληρωμές, η προσαρμογή στηρίζεται στις πιστώσεις πληρωμών που είχαν υπολογιστεί για κάθε τομέα όταν καταρτίστηκαν οι δημοσιονομικές προοπτικές (τιμές 1999), λαμβάνοντας υπόψη τον αποπληθωριστή για αναλήψεις υποχρεώσεων αντίστοιχου ανώτατου ορίου.

Το ανώτατο όριο των δημοσιονομικών προοπτικών του 2002 που χρησιμοποιήθηκε για το ΠΠ περιλαμβάνει ουσιαστική αύξηση των γεωργικών δαπανών κατά 5,8%. Η κατευθυντήρια γραμμή για τη γεωργία υπολογίστηκε σύμφωνα με τον νέο κανονισμό του Συμβουλίου σχετικά με τη δημοσιονομική πειθαρχία. Αποτελεί γενικό όριο για τις δαπάνες του τομέα 1, την προενταξιακή βοήθεια για τη γεωργία SAPARD και το ποσό που παραμένει διαθέσιμο για την ένταξη όσον αφορά τη γεωργία (τομέας 8, δεν εμφαίνεται στον πίνακα).

Για τα διαρθρωτικά μέτρα, η ελλιπής εφαρμογή που σημειώθηκε το 2000 οδήγησε στην επανεγγραφή στον προϋπολογισμό για την περίοδο 2002-2006 6.153 εκατ. ευρώ για τα οποία δεν υπάρχει ανάληψη υποχρεώσεων. Οι δημοσιονομικές προοπτικές προσαρμόστηκαν με απόφαση της αρμόδιας για τον προϋπολογισμό αρχής που ελήφθη στις αρχές Μαΐου, με την οποία το ανώτατο όριο για το 2002 αυξήθηκε κατά 870 εκατ. ευρώ.

Το ανώτατο όριο για τις διοικητικές δαπάνες (τομέας 5) θα αυξηθεί το 2002 κατά 5,6% σε σύγκριση προς το 2001. Λόγω του ότι δεν έχουν διαβιβάσει όλα τα άλλα όργανα τις προβλέψεις τους για το 2002, η πρόβλεψη της Επιτροπής για αύξηση 4,3% εφαρμόστηκε στα στοιχεία του 2001 και έδωσε για όλα τα άλλα όργανα μαζί συνολικό ποσό 1.760 εκατ. ευρώ. Όσον αφορά την Επιτροπή, αν ληφθεί υπόψη το δεύτερο μερίδιο θέσεων που προβλέφθηκε από την ομάδα καθοδήγησης, η ανάγκη χρηματοδότησης των 400 νέων θέσεων εργασίας που εγκρίθηκαν το 2001 και η κανονική αύξηση των μισθών (2,7%), η αύξηση για το τμήμα Α (πλην συντάξεων) είναι περίπου 3,9%. Μια υποσημείωση των δημοσιονομικών προοπτικών αναφέρει ότι τα στοιχεία των συντάξεων που περιλαμβάνονται εντός του ανωτάτου ορίου για τον σχετικό τομέα πρέπει να υπολογιστούν χωρίς τις εισφορές του προσωπικού στο συνταξιοδοτικό σύστημα, μέχρι 1.100 εκατ. ευρώ κατ' ανώτατο όριο σε τιμές 1999. Σε σημερινές τιμές, το αντίστοιχο ποσό, που μπορεί να αφαιρεθεί από τις δαπάνες στον τομέα 5, θα είναι EUR 167 εκατ.

Ο τομέας 8, πιστώσεις διαθέσιμες για την ένταξη, προβλέπεται στον πίνακα των δημοσιονομικών προοπτικών της Agenda 2000 για πρώτη φορά το 2002. Ωστόσο, επειδή δεν προβλέπεται καμία προσχώρηση για το έτος αυτό, δεν υπάρχει επίπτωση στον προϋπολογισμό αλλά μόνο στο περιθώριο που είναι διαθέσιμο εντός του 1,27% του ΑΕΠ για τις πιστώσεις πληρωμών.

Ο υπολογισμός του ανωτάτου ορίου των ιδίων πόρων τροποποιήθηκε και αυτός. Το νέο σύστημα λογαριασμών SEC 95 θα εφαρμοστεί στον προϋπολογισμό όταν θα τεθεί σε ισχύ η νέα απόφαση περί ιδίων πόρων το 2002. Το ανώτατο όριο των ιδίων πόρων, που τώρα έχει καθοριστεί στο 1,27% του ΑΕΠ της ΕΕ, θα επανυπολογιστεί τον Δεκέμβριο 2001 για να λάβει υπόψη τη μεταβολή του επιπέδου του ΑΕΠ στον μέσο όρο που παρατηρήθηκε κατά την περίοδο 1998-2000, ως αποτέλεσμα της εφαρμογής του νέου συστήματος εθνικών λογαριασμών. Το νέο ποσοστό θα ενσωματωθεί τότε στις δημοσιονομικές προοπτικές του 2002 και των επόμενων ετών. Η αλλαγή αυτή δεν πρόκειται να έχει επίπτωση στο μέγεθος του περιθωρίου σε απόλυτους όρους όπως ευρίσκεται στο ανώτατο όριο των ιδίων πόρων.

2.1.2. Συνολικά ποσοστά αύξησης των αναλήψεων υποχρεώσεων και διαθέσιμα περιθώρια

Στον πίνακα 2 εμφαίνεται το προτεινόμενο ΠΠ 2002 (πιστώσεις αναλήψεως υποχρεώσεων ανά κεφάλαιο των δημοσιονομικών προοπτικών) σε σύγκριση προς τις δημοσιονομικές προοπτικές του 2002 και τον προϋπολογισμό του 2001 όπως εγκρίθηκε τον Δεκέμβριο, συμπεριλαμβανομένου του ΔΣΠ 1/2001.

Οι συνολικές πιστώσεις αναλήψεως υποχρεώσεων ανέρχονται σε 100.328 εκατ. EUR ή + 3,5 % έναντι του προϋπολογισμού 2001. Η αύξηση των υποχρεωτικών δαπανών είναι 4,6% και οι μη υποχρεωτικές δαπάνες προτείνεται να αυξηθούν κατά 2,6%.

Οι γεωργικές δαπάνες εμφανίζουν τη μεγαλύτερη αύξηση (+5,0% ΠΠ 2002/προϋπολογισμός 2001), ειδικότερα για δαπάνες σχετικές με τις αγορές (τομέας 1α, +5,3%) παρά το γεγονός ότι ο ΔΣΠ 1/2001 αύξησε ήδη σε ουσιαστικό βαθμό τον προϋπολογισμό του 2001 για να αντιμετωπιστούν οι δαπάνες σχετικά με την ΣΕΒ. Δεδομένου ότι επί του παρόντος δεν είναι δυνατόν να επισημανθούν επακριβώς οι ανάγκες για την εξάλειψη του αφθώδους πυρετού και επειδή υπάρχουν κίνδυνοι και για την αγορά βοείου κρέατος, προτείνεται να εγγραφεί στον προϋπολογισμό αποθεματικό ύψους 1 δις ευρώ, που θα αποτελέσει κονδύλιο προοριζόμενο για ενδεχόμενες πρόσθετες κτηνιατρικές δαπάνες και δαπάνες σχετικά με την αγορά στο πλαίσιο του αφθώδη πυρετού και της κρίσης στον τομέα του βοείου κρέατος. Το περιθώριο που προκύπτει είναι 365 εκατ. ευρώ. Για την ανάπτυξη της υπαίθρου (τομέας 1β) προτείνεται αύξηση στα ανώτατα όρια του 2002 (4.595 δις ευρώ), όπως έγινε και το 2001, με αποτέλεσμα αύξηση κατά + 2,2% έναντι του 2001. Ως εκ τούτου, για το 2002, ευρίσκονται διαθέσιμα επιπλέον 2,2 δις ευρώ, σε σχέση προς το 2001, για γεωργικές δαπάνες.

Το ανώτατο όριο των δαπανών για τις διαρθρωτικές ενέργειες (τομέας 2) αυξήθηκε κατά 0,1% μόνο, γεγονός που αντικατοπτρίζει τη σταθερότητα της έντασης των ενισχύσεων και τη σταδιακή κατάργηση των επιλέξιμων περιοχών όπως προβλέπεται στις δημοσιονομικές προοπτικές. Η απόφαση να επανεγγραφούν στον προϋπολογισμό τα μη χρησιμοποιηθέντα κονδύλια το 2000 - απόφαση που ελήφθη στις αρχές Μαΐου - αυξάνει το ανώτατο όριο κατά ποσό ύψους 870 εκατ. ευρώ για το 2002 και έτσι αυξάνεται η μεταβολή από το 2001 στο 2,8%. Σύμφωνα με τη διοργανική συμφωνία, δεν υπάρχει κανένα περιθώριο κάτω από το ανώτατο όριο.

Η προτεινόμενη δαπάνη για τις εσωτερικές πολιτικές (τομέας 3) αυξάνεται πέραν του μέσου όρου για ολόκληρο τον προϋπολογισμό (+4,1%). Το περιθώριο κάτω από το ανώτατο όριο προτείνεται σε 67.967 εκατ. ευρώ σημαντικά χαμηλότερο από το περιθώριο που προτάθηκε πέρσι στο ΠΠ 2001 (136 εκατ. ευρώ). Ωστόσο, το περιθώριο αυτό θα επιτρέψει να ληφθούν υπόψη τα πιλοτικά έργα και οι προπαρασκευαστικές ενέργειες.

Στον τομέα 4, εξωτερικές ενέργειες, οι πιστώσεις αναλήψεων υποχρεώσεων μειώθηκαν κατά 2,1%. Η μείωση αυτή αντικατοπτρίζει το γεγονός ότι ο προϋπολογισμός 2001 είχε αυξηθεί πάνω από το επιτρεπόμενο από τις δημοσιονομικές προοπτικές ανώτατο όριο μετά την κινητοποίηση του μέσου ευελιξίας ύψους EUR 200 εκατ. για τα Δυτικά Βαλκάνια. Το προτεινόμενο περιθώριο ανέρχεται σε 47,219 εκατ. ευρώ. Πρέπει να σημειωθεί ότι χάρη στη συγκέντρωση πόρων το 2000 και το 2001 για τα Δυτικά Βαλκάνια που έγινε με το μέσο ευελιξίας και τις ανακατανομές, η Επιτροπή είναι σε θέση να αντιμετωπίσει τις παρούσες ανάγκες χωρίς αναθεώρηση του ανώτατου ορίου για τον τομέα αυτό.

Όσον αφορά τον τομέα 5, οι διοικητικές δαπάνες για όλα τα όργανα αυξάνονται κατά 5%. Το ποσοστό αυτό περιλαμβάνει μια υψηλή, κατά 11,3%, αύξηση στις δαπάνες για τις συντάξεις (A-19), και στηρίζεται σε αύξηση για τα άλλα όργανα παρόμοια με εκείνη της Επιτροπής και σύμφωνη προς το ανώτατο όριο του τομέα 5. Το υπολογιζόμενο περιθώριο είναι 30.335 εκατ. ευρώ. Ο τομέας αυτός θα χρειαστεί, στο εγγύς μέλλον, να αποτελέσει αντικείμενο ιδιαίτερα προσεκτικής παρακολούθησης, λόγω των αναμενόμενων αναγκών από τη μεταρρύθμιση της Επιτροπής, το μέλλον της ΕΠΑΑ όσον αφορά τον προϋπολογισμό του Συμβουλίου και την προετοιμασία της διεύρυνσης γενικότερα.

Για τον τομέα 6, αποθεματικά, τα τρία μέσα φθάνουν ακριβώς το ανώτατο όριο. Η μείωση οφείλεται στον περιορισμό κατά το ήμισυ του νομισματικού αποθεματικού για τη γεωργία, όπως αποφασίστηκε στο Βερολίνο.

Στον τομέα 7, την προενταξιακή βοήθεια, το SAPARD, το ISPA και το πρόγραμμα PHARE τηρούν αυστηρά τα επιτρεπόμενα επί μέρους ανώτατα όρια.

2.2. Πιστώσεις πληρωμών και εναπομένουσες προς εκκαθάριση αναλήψεις υποχρεώσεων (RAL)

Η πρόταση του ΠΠ 2002 περιλαμβάνει 97,771 δις ευρώ για πιστώσεις πληρωμών , που αντιπροσωπεύουν αύξηση 5,6% σε σχέση με τον προϋπολογισμό του 2001, όπως ψηφίστηκε, ή 4,8% σε σχέση με τον προϋπολογισμό του 2001, του ΔΣΠ 1/2001 συμπεριλαμβανομένου. Στην αρμόδια για τον προϋπολογισμό αρχή θα υποβληθεί αίτημα για περίπου 350 εκατ. ευρώ συμπληρωματικά, στο πλαίσιο του ΔΣΠ 4/2001 (πλεόνασμα από το προηγούμενο έτος). Αν ο ΔΣΠ 4/2001 εγκρινόταν χωρίς τροποποιήσεις, η αύξηση θα μειωνόταν σε 4,4%. Το ποσό είναι το αποτέλεσμα μιας προσεκτικής και αυστηρής ανάλυσης δύο στοιχείων: του όγκου των πιστώσεων αναλήψεως υποχρεώσεων για το 2002 που θα καταβληθεί το 2002, και του όγκου των εκκρεμοτήτων ή των εναπομενουσών αναλήψεων υποχρεώσεων (RAL) που θα τακτοποιηθούν κατά τη διάρκεια του ιδίου έτους

Το ΠΠ 2002 σε πιστώσεις πληρωμών αποτελεί το 1,06% του κοινοτικού ΑΕΠ σε τιμές αγοράς, ελαφρά χαμηλότερο από τον προϋπολογισμό του 2001, συμπεριλαμβανομένου του ΔΣΠ αρ. 1/2001 (1,07%). Το συνολικό ποσό των πιστώσεων πληρωμών προτείνεται να αυξηθεί κατά 4,8%, και το χαμηλότερο μέρισμα του κοινοτικού ΑΕΠ εξηγείται ως εκ τούτου από την ελαφρά μεγαλύτερη αύξηση του ονομαστικού ΑΕΠ [2].

[2] Βλ. έγγραφο COM (2001) 97 για την τεχνική προσαρμογή των δημοσιονομικών προοπτικών για το 2002 σύμφωνα με τις διακυμάνσεις του ΑΕΠ και των τιμών για την αύξηση του ΑΕΠ (3,06%) και του αποπληθωριστή ( 2,01%). Οι αριθμοί και οι προβλέψεις είναι πρώτα βάσει του SEC(79) όσο δεν έχει αρχίσει να ισχύει η νέα απόφαση για τους ίδιους πόρους.

Για το 2002 εδόθη ιδιαίτερη έμφαση στο θέμα αυτό λόγω του αυξημένου ενδιαφέροντος που επέδειξε σχετικά η αρμόδια για τον προϋπολογισμό αρχή. Το Συμβούλιο καταβάλλει κάθε προσπάθεια για να περιορίσει το ποσό και να αυξήσει τις πιστώσεις πληρωμών. Στις κατευθυντήριες γραμμές του προϋπολογισμού που εγκρίθηκαν από το Συμβούλιο ECOFIN στις 12 Μαρτίου "το Συμβούλιο υπογραμμίζει εκ νέου τη σημασία που έχει να εξασφαλιστεί η ελεγχόϴενη εξέλιξη των πιστώσεων αναλήψεων υποχρεώσεων και των πιστώσεων πληρωϴών για το 2002. Οι πιστώσεις πληρωϴών πρέπει να εγγραφούν στον προϋπολογισϴό σε επαρκές επίπεδο, που να λαμβάνει υπόψη την προηγούμενη εκτέλεση και τις πραγματικές δυνατότητες χρησιμοποίησης των πιστώσεων, επιδιώκοντας την εξασφάλιση στενού συσχετισμού μεταξύ πιστώσεων για αναλήψεις υποχρεώσεων και πιστώσεων για πληρωμές. Οι εκκρεμείς αναλήψεις υποχρεώσεων (υπόλοιπο προς εκκαθάριση - ΥΠΕ) δεν θα πρέπει να υπερβαίνουν το φυσιολογικό επίπεδο, δηλ. θα πρέπει να είναι σύμφωνες προς την προβλεπόμενη εκτέλεση του προϋπολογισμού. Ιδιαίτερη προσοχή θα πρέπει να δοθεί στην απορρόφηση του ΥΠΕ που δεν ϴπορεί να δικαιολογηθεί από τη φυσιολογική εξέλιξη της εκτέλεσης του προϋπολογισϴού." Το ΕΚ εξάλλου δήλωσε στο ψήφισμά του για τις κατευθυντήριες γραμμές του προϋπολογισμού 2000, ότι αναμένει να ληφθούν δεόντως υπόψη οι πιέσεις επί του προϋπολογισμού 2002, ειδικότερα όσον αφορά τις πιστώσεις πληρωμών στους τομείς 1β, 2 και 7, προκειμένου να εξασφαλιστεί η κανονική εξέλιξη της σχέσης μεταξύ πιστώσεων για αναλήψεις υποχρεώσεων και για πληρωμές. Υπενθύμισε επίσης τη συμφωνία στην οποία κατέληξε η διαδικασία για τον προϋπολογισμό 2001 [3] σχετικά με τη βελτίωση της αποδοτικότητας και τη μείωση των εκκρεμοτήτων όσον αφορά τις εναπομένουσες αναλήψεις υποχρεώσεων (RAL). Οι θέσεις αυτές πρέπει να σταθμιστούν με βάση το χαμηλό επίπεδο εκτέλεσης που σημειώθηκε το 2000, οπότε σύνολο περίπου 10 δις σε πιστώσεις πληρωμών δεν είχε ακόμα διατεθεί στο τέλος του έτους, κυρίως διαρθρωτικά κονδύλια.

[3] Βλ. κοινή δήλωση για την έκθεση προόδου που πρέπει να υποβάλει η Επιτροπή μέχρι τις 30 Ιουνίου 2001 που έχει προσαρτηθεί στην έγκριση του προϋπολογισμού 2001 της 14ης Δεκεμβρίου 2000.

Όπως υπογραμμίστηκε στην έκθεση σχετικά με μια στρατηγική για τις εναπομένουσες αναλήψεις υποχρεώσεων, την οποία ετοίμασε η Επιτροπή στις 15 Νοεμβρίου 2000, παρά τη σημαντική αύξηση των RAL κατά τα προηγούμενα έτη, οι περισσότερες εκκρεμούσες αναλήψεις υποχρεώσεων δεν είναι μη φυσιολογικές. Αντικείμενο ανησυχίας αποτελούν μόνο εκείνες που είναι πολύ παλαιές ή εκείνες για τις οποίες δεν έχει γίνει από πολλού καμμία πληρωμή (αδρανείς). Στο τέλος του περασμένου έτους, το μη φυσιολογικό στοιχείο των εναπομενουσών αναλήψεων υποχρεώσεων έφθανε περίπου τα 5 δις ευρώ. Το ποσό αυτό εξακολουθεί να παραμένει χαμηλό σε σύγκριση με το σύνολο των εναπομενουσών αναλήψεων υποχρεώσεων, περίπου 59 δις ευρώ. Επί πλέον, είναι άνισα κατανεμημένο μεταξύ των τομέων των δημόσιων προοπτικών: ενώ τα 3/4 του συνόλου των εναπομενουσών αναλήψεων υποχρεώσεων αφορούν διαρθρωτικές ενέργειες, το επίπεδο των μη φυσιολογικών εναπομενουσών αναλήψεων υποχρεώσεων είναι αναλογικά υψηλότερο για τις εξωτερικές ενέργειες.

Κατά τη προετοιμασία της πρότασης για το ΠΠ 2002, οι υπηρεσίες της Επιτροπής εξέτασαν προσεκτικά τις πιστώσεις πληρωμών που είναι αναγκαίες για την αντιμετώπιση των εναπομενουσών αναλήψεων υποχρεώσεων, λαμβάνοντας υπόψη, για τους διάφορους τύπους προγραμμάτων, το παραδοσιακό χρονοδιάγραμμα των πληρωμών και, για τα ειδικά προγράμματα, τα γνωστά προβλήματα της εφαρμογής. Ως εκ τούτου, προτάθηκε σημαντική αύξηση, ιδίως για τον τομέα 4 (εξωτερικές ενέργειες), κατά + 9,6%, και τον τομέα 7 (προενταξιακό μέσο), κατά + 39%. Σε σύγκριση με το 2001, οι πιστώσεις πληρωμών που είναι αναγκαίες για τον τομέα 1 (γεωργία) δεν εμφανίζουν τον υψηλότερο δείκτη αύξησης.

Όπως συμφωνήθηκε στην κοινή δήλωση, οι υπηρεσίες της Επιτροπής θα καταρτίσουν, έως τον Δεκέμβριο 2003, νέα έκθεση για την πρόοδο μέχρι το τέλος 2001 όσον αφορά τη μείωση των εκκρεμοτήτων σε φυσιολογικά επίπεδα.

Έχει ουσιαστική σημασία η αρμόδια για τον προϋπολογισμό αρχή να λάβει υπόψη της αυτή την ανάλυση και να επιτρέψει επαρκές επίπεδο πιστώσεων πληρωμών, όπως προτείνεται στο ΠΠ, ώστε να τεθεί υπό κατάλληλη διαχείριση η κατάσταση σχετικά με τις εναπομένουσες αναλήψεις υποχρεώσεων (RAL). Το έτος 2002 έχει ιδιαίτερη σημασία, δεδομένου ότι είναι σαφές ότι η μείωση των εναπομενουσών αναλήψεων υποχρεώσεων δεν θα αφορά μόνο αποδεσμεύσεις, αλλά με ειδικά αναληφθέντα μέτρα διαχείρισης αναμένεται ότι θα καταλήξει σε αυξημένες εκκαθαρίσεις.

2.3. Οι γραμμές ΒΑ για τεχνική και διοικητική βοήθεια

Γραμμές ΒΑ υπάρχουν για πολλά επιχειρησιακά προγράμματα του μέρους Β του προϋπολογισμού. Παρέχουν χρηματοδοτικές δυνατότητες για τη διαχείριση και τη διεξαγωγή του προγράμματος, προς το κοινό συμφέρον της Επιτροπής και του δικαιούχου. Από την διορθωτική επιστολή αριθ. 1/2001, καλύπτουν επίσης δαπάνες σχετικές με τη σταδιακή κατάργηση των Γραφείων Τεχνικής Βοήθειας, σε προσωρινή βάση.

Συνολικά, η ΠΠ 2002 σκοπεύει να σταθεροποιήσει τα έξοδά της σε σχέση με το 2001. Ωστόσο, για ειδικούς λόγους, μεταξύ των οποίων η αποσυγκέντρωση προς τις αντιπροσωπείες, οι γραμμές ΒΑ μπορεί να γνωρίσουν σημαντική αύξηση για ορισμένα εξωτερικά προγράμματα.

2.4. Η διοργανική συμφωνία για τις νομικές βάσεις και την εκτέλεση του προϋπολογισμού

Η διοργανική συμφωνία της 6ης Μαΐου 1999 περιλαμβάνει ως αναπόσπαστο μέρος προηγούμενη διοργανική συμφωνία για τις νομικές βάσεις (και την εκτέλεση του προϋπολογισμού). Σε αυτήν ορίζεται ότι "δυνάμει του προβλεπόμενου από τη συνθήκη συστήματος, η εκτέλεση των πιστώσεων που έχουν εγγραφεί στον προϋπολογισμό για κάθε κοινοτική δράση απαιτεί την προηγούμενη έκδοση μιας βασικής πράξης." Ως βασική πράξη ορίζει "νομοθετική πράξη παράγωγου δικαίου η οποία παρέχει νομική βάση στην κοινοτική δράση και στην εκτέλεση της αντίστοιχης δαπάνης που έχει εγγραφεί στον προϋπολογισμό. Η πράξη αυτή μπορεί να έχει τον τύπο κανονισμού, οδηγίας ή απόφασης. Οι συστάσεις και οι γνώμες, καθώς και τα ψηφίσματα και οι δηλώσεις, δεν αποτελούν βασικές πράξεις". Η διοργανική συμφωνία προβλέπει τρεις τύπους εξαιρέσεων: πειραματικά πρότυπα σχέδια και προπαρασκευαστικές δράσεις εντός ορίου 32 εκατ. ευρώ και 75 εκατ. ευρώ αντιστοίχως, δράσεις που αναλαμβάνονται βάσει των προνομίων σε θεσμικό επίπεδο και των ειδικών αρμοδιοτήτων που παρέχουν απ' ευθείας στην Επιτροπή οι συνθήκες και πιστώσεις που απορρέουν από τη διοικητική αυτονομία των οργάνων. Για τα πειραματικά πρότυπα σχέδια και τις προπαρασκευαστικές δράσεις, η Επιτροπή, σύμφωνα με το δικαίωμα πρωτοβουλίας που διαθέτει, μπορεί να προτείνει νέα κονδύλια προϋπολογισμού ή δραστηριότητες.

Σύμφωνα με τη διοργανική συμφωνία, η Επιτροπή υποβάλλει, κατά την παρουσίαση του ΠΠ, έκθεση σχετικά με τις ενέργειες που αναφέρονται ως πειραματικά πρότυπα σχέδια και προπαρασκευαστικές δράσεις, στην οποία εκτίθενται οι στόχοι της ενέργειας, αξιολόγηση των αποτελεσμάτων και η προβλεπόμενη παρακολούθηση. Η εφαρμογή της συμφωνίας στον τομέα αυτό αποτελεί ως εκ τούτου αντικείμενο λεπτομερούς ενημέρωσης προς την αρμόδια για τον προϋπολογισμό αρχή, υπό τη μορφή εγγράφου εργασίας που συνοδεύει το ΠΠ. Η διοργανική συμφωνία προβλέπει επίσης ότι, κατά την υποβολή του ΠΠ, η Επιτροπή λαμβάνει υπόψη τις δυνατότητες νέων δράσεων παρόμοιου τύπου (αφήνοντας τα σχετικά περιθώρια) ή τη συνέχιση πολυετών ενεργειών που πλησιάζουν στο τέλος τους, αφού προηγουμένως αφού εκτιμήσει τις προϋποθέσεις για την επίτευξη βασικής πράξης (σημείο 28 της διοργανικής συμφωνίας).

Οι σχετικές προτάσεις, ειδικότερα τα πειραματικά πρότυπα σχέδια και οι προπαρασκευαστικές δράσεις, του ΠΠ είναι σύμφωνα με τις διατάξεις και τα ανώτατα όρια της διοργανικής συμφωνίας.

ΤΟΜΕΙΣ ΠΟΛΙΤΙΚΗΣ ΚΑΙ ΠΡΟΤΕΡΑΙΟΤΗΤΕΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

Το ΠΠ 2002 καταρτίστηκε επί διττής βάσης: ακολουθώντας την προσέγγιση της κατάρτισης προϋπολογισμού βάσει δραστηριοτήτων και την παρούσα παραδοσιακή ονοματολογία. Το αποτέλεσμα της νέας προσέγγισης ευρίσκεται στο τμήμα ΙΙ, όπου αναλύονται όλοι οι πόροι του προϋπολογισμού ανά τομέα πολιτικής. Με τον τρόπο αυτό, οι πόροι των χρηματοδοτικών παρεμβάσεων, οι πόροι διαχείρισης και στήριξης (συμπεριλαμβανομένων των γραμμών ΒΑ) και οι ανθρώπινοι πόροι αναφέρονται λεπτομερώς ανά τομέα πολιτικής.

Ωστόσο, επειδή η διαδικασία του προϋπολογισμού θα στηρίζεται και εφέτος στην παραδοσιακή ονοματολογία του προϋπολογισμού, ειδικότερα όσον αφορά τα ανώτατα όρια των δημοσιονομικών προοπτικών, γίνεται η κατωτέρω ανάλυση των τομέων πολιτικής ανά τομέα δημοσιονομικών προοπτικών. Σε καθένα από τους επτά τομείς αναλύονται οι διάφορες πολιτικές σύμφωνα με την εξής διάρθρωση: συνοπτικός πίνακας, βασικά σημεία και γενική παρουσίαση.

3. Γεωργικεσ δαπανες: Τομεασ 1

3.1. Συνοπτικός πίνακας

(σε εκατ. ευρώ)

>ΘΕΣΗ ΠIΝΑΚΑ>

3.2. Κύριες πτυχές του τομέα 1

* Ο προϋπολογισμός 2002 για τη γεωργία και την ανάπτυξη της υπαίθρου έχει να αντιμετωπίσει διπλή πρόκληση: να ανταπεξέλθει, εντός των ορίων των δημοσιονομικών προοπτικών, με την αναμόρφωση της ΚΓΠ που αποφασίστηκε στο Βερολίνο, και να άρει το σημαντικό δημοσιονομικό βάρος της κρίσης στον ζωικό τομέα (ΣΕΒ και αφθώδη πυρετό).

* Όσον αφορά τις μεταρρυθμίσεις της Agenda 2000, ο προϋπολογισμός 2002 είναι ο δεύτερος κατά σειρά προϋπολογισμός που χρειάζεται να καλύψει τις σταδιακά αυξανόμενες ανάγκες που απορρέουν κυρίως από τη μεταστροφή από ένα σύστημα στήριξης των τιμών σε ένα σύστημα στήριξης του εισοδήματος. Τα αναγκαία δημοσιονομικά μέσα υφίστανται, δεδομένου ότι το ανώτατο όριο των δημοσιονομικών προοπτικών για τον τομέα 1α αυξάνεται κατά 1,95 δις ευρώ περίπου από το 2001 στο 2002. Περαιτέρω αύξηση του ανώτατου ορίου περίπου 700 εκατ. ευρώ προβλέπεται για το 2003. Από το έτος αυτό και μετά δεν αναμένεται ότι οι μεταρρυθμίσεις θα συνεπάγονται άλλες αυξήσεις των δαπανών.

* Ο τομέα βοείου κρέατος υπέστη σοβαρότατα πλήγματα, κατ' αρχάς από τη δεύτερη κρίση ΣΕΒ το φθινόπωρο 2000, και πρόσφατα με την εκδήλωση αφθώδους πυρετού, αρχικά στο Ηνωμένο Βασίλειο και αργότερα σε μερικά άλλα κράτη μέλη. Όσον αφορά την προβλεπόμενη εξέλιξη της αγοράς βοείου κρέατος για το 2001, ο ΔΣΠ αριθ. 1/2001 λαμβάνει υπόψη επιπλέον κόστος περίπου 971 εκατ. ευρώ, και οι προτάσεις που περιλαμβάνονται στο σχέδιο των 7 σημείων που προτάθηκε από την Επιτροπή τον Φεβρουάριο 2001 καλύπτονται από το ΠΠ 2002 (1.145 εκατ. ευρώ). Είναι ωστόσο δύσκολο να εκτιμηθεί η μελλοντική εξέλιξη της αγοράς και το κόστος που θα προκύψει από αυτήν για τον προϋπολογισμό της ΕΕ.

* Όσον αφορά τον αφθώδη πυρετό, στη φάση αυτή, η κατάσταση ως προς τις δαπάνες των κτηνιατρικών μέτρων που συνδέονται με την εξάλειψή του μεταβάλλεται καθημερινά. Η χρηματοδοτική δέσμη θα μπορούσε να κατανεμηθεί στα έτη 2001 και 2002 (τουλάχιστον). Πράγματι, μέρος του κόστους θα μπορούσε να χρεωθεί στον προϋπολογισμό του 2001 και εντός του διαθέσιμου το φθινόπωρο 2001 ορίου. Επί του παρόντος, ποσό ύψους 420 εκατ. έχει εγγραφεί στο κεφάλαιο Β1-33 Κτηνιατρικά μέτρα (EUR 250 εκατ. για τον αφθώδη πυρετό).

* Σύμφωνα με τις σημερινές προβλέψεις της αγοράς και τη σημερινή κατάσταση, ειδικότερα εφόσον ο αφθώδης πυρετός πλήττει μικρό μόνο τμήμα της ηπειρωτικής Ευρώπης, φαίνεται δυνατή η χρηματοδότηση, εντός του ανώτατου ορίου των δημοσιονομικών προοπτικών για το 2001 και 2002, γεωργικών δαπανών που απορρέουν από την υφιστάμενη (και προτεινόμενη) νομοθεσία, μεταξύ άλλων και του κόστους της κρίσης από τη ΣΕΒ και τον αφθώδη πυρετό. Η κατάσταση πάντως είναι κρίσιμη και ελλοχεύουν σημαντικοί κίνδυνοι.

Προτείνεται συνεπώς να συσταθεί αποθεματικό ύψους 1.000 εκατ. ευρώ στον προϋπολογισμό, ως πρόβλεψη ειδικά προοριζόμενη για ενδεχόμενες πρόσθετες κτηνιατρικές δαπάνες και δαπάνες που συνδέονται με την αγορά στο πλαίσιο του αφθώδους πυρετού και της κρίσης στον τομέα του βοείου κρέατος. Το υπόλοιπο διαθέσιμο ποσό κάτω από το ανώτατο όριο του τομέα 1α, αφού εγγραφούν στον προϋπολογισμό όλες οι ανάγκες (συμπεριλαμβανομένου του αποθεματικού) είναι 365 εκατ. ευρώ.

* Η Επιτροπή θεωρεί ότι το περιθώριο και το αποθεματικό που απομένουν στο ΠΠ είναι επαρκή για να αντιμετωπιστούν οι πιθανοί κίνδυνοι στον γεωργικό τομέα. Ωστόσο, η κατάσταση που αφορά την κρίση της ΣΕΒ και του αφθώδη πυρετού παραμένει αβέβαιη. Η Επιτροπή προτίθεται να κάνει πλήρη χρήση της δυνατότητας που παρέχεται από τη διοργανική συμφωνία και να επανεκτιμήσει και αναθεωρήσει την κατάσταση στο πλαίσιο της διορθωτικής επιστολής του Οκτωβρίου 2001. Αν η ανάλυση εμφανίσει περαιτέρω κινδύνους για τον προϋπολογισμό 2002, η Επιτροπή θα προβεί στις ενδεδειγμένες προτάσεις.

3.3. Γενική παρουσίαση του τομέα 1

Γεωργία - Οργανώσεις αγοράς και κτηνιατρικές δαπάνες (υποτομέας 1α)

Ενόψει των πρόσθετων αναγκών που απορρέουν από τις μεταρρυθμίσεις της Agenda 2000 και την κρίση της ΣΕΒ και του αφθώδους πυρετού, η Επιτροπή προτείνει να εγγραφούν στον προϋπολογισμό 41.626,8 εκατ. ευρώ. Αυτό θα αφήσει περιθώριο EUR 365 εκατ. σε σχέση με το ανώτατο όριο των δημοσιονομικών προοπτικών. Το ποσό αυτό αντιπροσωπεύει αύξηση 5,3% σε σύγκριση προς τις πιστώσεις του προϋπολογισμού 2001. Από το ποσό αυτό, 1.000 εκατ. ευρώ εγγράφονται στο αποθεματικό για το βόειο κρέας και τον αφθώδη πυρετό.

Οι μεταρρυθμίσεις που αποφασίστηκαν στην Agenda 2000 για ορισμένες σημαντικές κοινές οργανώσεις αγοράς άρχισαν να ισχύουν κατά την έναρξη της περιόδου εμπορίας 2000/01 και δικαιολογούν μέρος της σημαντικής αύξησης του γεωργικού προϋπολογισμού για τα έτη 2001 και 2002. Λόγω των αλλαγών που σημειώθηκαν στις κοινές οργανώσεις αγοράς αροτραίων καλλιεργειών (σιτηρά, ελαιούχοι σπόροι και πρωτεϊνούχες καλλιέργειες) και βοείου κρέατος, το επίπεδο των άμεσων πληρωμών αυξήθηκε ενώ μειώθηκαν οι τιμές στήριξης. Οι συμπληρωματικές δαπάνες που συνδέονται με τις άμεσες πληρωμές αντισταθμίζονται εν μέρει μόνο από την εξοικονόμηση στις παρεμβάσεις αγορών. Εξάλλου, η μεταρρύθμιση του τομέα του βάμβακος που αποφασίστηκε από το Συμβούλιο τον Απρίλιο 2001 έχει ενσωματωθεί στο ΠΠ.

Όπως και κατά το παρελθόν, το ΠΠ λαμβάνει υπόψη τις δημοσιονομικές πλευρές των νομοθετικών προτάσεων (μεταρρυθμίσεις και άλλα μέτρα) που υποβάλλει η Επιτροπή. Οι σημαντικότερες πρωτοβουλίες αφορούν το σχέδιο των 7 σημείων που υπεβλήθη από την Επιτροπή τον Φεβρουάριο 2001, για να αντιμετωπιστεί η κρίση της ΣΕΒ. Όσο για τους άλλους τομείς, έχουν υποβληθεί προτάσεις μεταρρύθμισης για το ρύζι (60 εκατ. ευρώ) και τη ζάχαρη (360 εκατ. ευρώ). Τέλος, η Επιτροπή υποβάλει σχέδιο μεταρρύθμισης του τομέα πρόβειου κρέατος, το οποίο θα παράσχει κατ' αποκοπή εξοικονόμηση 560 εκατ. ευρώ το 2002, δεδομένου ότι η πρώτη πληρωμή θα γίνει μετά τις 15 Οκτωβρίου 2002, δηλ. στο πλαίσιο του προϋπολογισμού 2003.

Αν και το γενικό επίπεδο των πιστώσεων φαίνεται να έχει αυξηθεί, οι δαπάνες για μερικούς τομείς αναμένονται να μειωθούν σε σύγκριση προς το 2001. Πρόκειται για τη ζάχαρη και τα κλωστικά φυτά (βλ. ανωτέρω), το ελαιόλαδο (λόγω του μηχανισμού σταθεροποίησης), το πρόβειο και το χοίρειο κρέας (ως αντιστάθμιση της μικρότερης κατανάλωσης βοείου κρέατος) και τις γεωργονομισματικές ενισχύσεις. Η εκτίμηση των αναγκών έχει ως βάση το οικονομικό σενάριο που στηρίζει τη δεύτερη δέσμη μέτρων (γνωστή ως σχέδιο 7 σημείων) που υπέβαλε η Επιτροπή τον Φεβρουάριο για να καταπολεμήσει την κρίση της ΣΕΒ. Το σενάριο αυτό στηρίζεται σε μείωση της κατανάλωσης στην αγορά βοείου κρέατος κατά 10% το 2001 και κατά 7% το 2002. Αν η κατανάλωση πέσει κάτω από αυτό το επίπεδο εκτιμήσεων, ίσως υπάρξει ανάγκη να γίνει χρήση του αποθεματικού που έχει καταρτιστεί. Οι συνολικές πιστώσεις για το κεφάλαιο Β1-21 Βόειο κρέας είναι 8.371 εκατ. ευρώ.

Το ΠΠ 2002 στηρίζεται σε μέση ισοτιμία δολλαρίου/ευρώ EUR 1=$ 0,92, η οποία σημειώθηκε κατά τους τρεις πρώτους μήνες του 2001. Σημειώνεται, για λόγους σύγκρισης, ότι στη μεταρρύθμιση της Agenda 2000 το ανώτατο όριο είχε υπολογιστεί με ισοτιμία EUR 1=$ 1,15, γεγονός που οδηγεί σε ουσιαστική εξοικονόμηση πόρων το 2002 και συντελεί στην αντιμετώπιση των έκτακτων κρίσεων.

Οι πιστώσεις για τα κτηνιατρικά μέτρα είναι πολύ μεγαλύτερες απ' ότι στο παρελθόν. Συγκεκριμένα, προκειμένου να υπάρξει η μέγιστη εγγύηση για την ασφάλεια τροφίμων, ο προϋπολογισμός της ΕΕ χρηματοδοτεί μέρος του κόστους των μικροβιολογικών εξετάσεων για τη ΣΕΒ, που είναι πλέον υποχρεωτικές για τα βοοειδή που εσφάγησαν ηλικίας 30 μηνών και άνω. Στη φάση αυτή προβλέπεται συγχρηματοδότηση 15 ευρώ ανά μονάδα υλικού ανίχνευσης. Οι διατάξεις αυτές θα αναθεωρηθούν από την Επιτροπή τον Οκτώβριο στο πλαίσιο της διορθωτικής επιστολής και υπό το πρίσμα των αναμενόμενων εκθέσεων που θα υποβάλουν τα κράτη μέλη σύμφωνα με την απόφαση αριθ. 2000/773/EΚ της Επιτροπής, για να προσαρμοστεί η κοινοτική συνεισφορά ανάλογα με το μειούμενο κόστος κάθε εξέτασης. Όσον αφορά τον αφθώδη πυρετό, προβλέπεται ποσό 250 εκατ. ευρώ στο κεφάλαιο Β1-33 (Κτηνιατρικά και Φυτοϋγειονομικά μέτρα). Αν χρειαστεί, θα μπορέσει να εξευρεθεί περαιτέρω χρηματοδότηση το 2001 ή να καταστεί διαθέσιμη το 2002 με τη χρήση του αποθεματικού για την αντιμετώπιση των αναγκών. Οι προτεινόμενες πιστώσεις είναι προσωρινές και θα χρειαστεί να ενημερωθούν στο πλαίσιο της διορθωτικής επιστολής.

Ανάπτυξη της υπαίθρου - υποτομέας 1β

Η νέα πολιτική για την ανάπτυξη της υπαίθρου, "δεύτερος πυλώνας" της κοινής γεωργικής πολιτικής, αποτελεί ουσιαστικό τμήμα του ευρωπαϊκού γεωργικού προτύπου. Αποσκοπεί στη χάραξη ενός σταθερού και πάγιου πλαισίου για την εξασφάλιση του μέλλοντος της υπαίθρου και την ενθάρρυνση της δημιουργίας και της διατήρησης θέσεων απασχόλησης. Παράλληλα με τα μέτρα της αγοράς και τα στοιχεία μιας ανταγωνιστικής ευρωπαϊκής γεωργίας, η νέα πολιτική αναγνωρίζει τις προσδοκίες της σημερινής κοινωνίας και τις περιβαλλοντικές απαιτήσεις. Οι πιστώσεις που χορηγούνται για την ανάπτυξη της υπαίθρου ευρίσκονται ακριβώς στο επίπεδο του ανώτατου ορίου των δημοσιονομικών προοπτικών (4.595 εκατ. ευρώ) για τον τομέα 1β. Μέχρι στιγμής έχουν εγκριθεί από την Επιτροπή σχεδόν όλα τα προγράμματα και ευρίσκονται υπό εφαρμογή από τα κράτη μέλη. Ήδη το 2001 οι εκτιμήσεις των αναγκών από τα κράτη μέλη έφταναν στο επίπεδο του ανώτατου ορίου. Δεδομένου ότι ο προϋπολογισμός 2002 καλύπτει τις δαπάνες του τρίτου έτους της νέας περιόδου προγραμματισμού, αναμένεται ότι η εκτέλεση θα ακολουθήσει την κανονική πορεία της και ότι τα κράτη μέλη θα εισπράξουν το πλήρες ποσό που έχει προβλεφθεί για τον τομέα 1β.

Πρέπει να σημειωθεί ότι η κατανομή των πιστώσεων μεταξύ των διαφόρων σχεδίων στον τομέα της ανάπτυξης της υπαίθρου, που βασίζεται στα προγράμματα που υποβλήθηκαν από τα κράτη μέλη και ενεκρίθηκαν από την Επιτροπή, είναι ενδεικτική μόνο. Συγκεκριμένα, σύμφωνα με την αρχή της επικουρικότητας, τα κράτη μέλη μπορούν να μετατοπίζουν τα διάφορα σχέδια εντός ορισμένων ορίων. Τα σχέδια και τα αντίστοιχα προς αυτά μέτρα έχουν ως εξής:

* επενδύσεις στις γεωργικές εκμεταλλεύσεις (EUR227 εκατ.),

* εγκατάσταση νέων γεωργών (EUR 161 εκατ.),

* κατάρτιση (EUR 33 εκατ.),

* πρόωρη συνταξιοδότηση (EUR 192 εκατ.),

* μειονεκτικές περιοχές και περιοχές με περιβαλλοντικούς περιορισμούς (EUR 835 εκατ.),

* γεωργοπεριβαλλοντικά (EUR 2 115 εκατ.),

* βελτίωση της μεταποίησης και της εμπορίας γεωργικών προϊόντων (EUR 191 εκατ.),

* δασοκομία (EUR 288 εκατ.),

* και τέλος, διάφορα μέτρα για την ενθάρρυνση της προσαρμογής και της ανάπτυξης της υπαίθρου (EUR 500 εκατ.). Υπάρχει επίσης πρόβλεψη για διάφορες δαπάνες (EUR 53 εκατ.).

Τα μέτρα αυτά περιλαμβάνουν όχι μόνο εκείνα που ξεκίνησαν στο πλαίσιο του νέου κανονισμού για την ανάπτυξη της υπαίθρου, αλλά και δαπάνες για τα συνεχιζόμενα συνοδευτικά μέτρα που έχουν ξεκινήσει από την προηγούμενη περίοδο προγραμματισμού. Οι συνολικές ανάγκες για αυτά τα τελευταία το 2002 υπολογίζονται σε ποσό 489 εκατ. ευρώ.

Η εξέλιξη των αναγκών για τα διάφορα κεφάλαια του τομέα 1 και τα ανώτατα δημοσιονομικά όρια εκτίθενται στον ακόλουθο πίνακα.

εκατ. ευρώ

>ΘΕΣΗ ΠIΝΑΚΑ>

4. διαρθρωτικα μετρα : τομεασ 2

4.1. Συνοπτικός πίνακας

>ΘΕΣΗ ΠIΝΑΚΑ>

4.2. Κύριες πτυχές του τομέα 2

* Οι προτεινόμενες πιστώσεις αναλήψεως υποχρεώσεων για τα διαρθρωτικά μέτρα είναι σύμφωνες με τα συμπεράσματα του Ευρωπαϊκού Συμβουλίου του Βερολίνου και με τις δημοσιονομικές προοπτικές που επισυνάπτονται στη διοργανική συμφωνία και δεν αφήνουν περιθώριο κάτω από το ανώτατο όριο για τον τομέα 2. Για τα διαρθρωτικά ταμεία, κατά την περίοδο 2000-06 έχει προγραμματιστεί συνολικό ποσό 195.010 εκατ. ευρώ ενώ ποσό 18.000 εκατ. ευρώ έχει προγραμματιστεί για το Ταμείο Συνοχής κατά την ίδια περίοδο (αμφότερα σε τιμές 1999). Βάσει των διατάξεων του κανονισμού για τα διαρθρωτικά ταμεία, οι αιτήσεις επιχορήγησης για τα διαρθρωτικά ταμεία υφίστανται τιμαριθμική αναπροσαρμογή κατά 2% ετησίως. Οι πιστώσεις για το Ταμείο Συνοχής αναπροσαρμόζονται κάθε χρόνο, σύμφωνα με το σχετικό δείκτη που χρησιμοποιείται για την τεχνική πpοσαρμογή των δημοσιονομικών προοπτικών. Συνεπώς ο καθορισμός του συνολικού προϋπολογισμού γίνεται άμεσα.

* Για το 2002, οι πιστώσεις αναλήψεως υποχρεώσεων ανέρχονται σε 33.638 εκατ. ευρώ (σε τρέχουσες τιμές), αυξάνονται δηλαδή κατά 2,8 % σε σχέση με το 2001. Σύμφωνα με το σημείο 17 της Διοργανικής Συμφωνίας, οι πιστώσεις που είτε δεν έχουν χρησιμοποιηθεί το 2000 είτε δεν έχουν μεταφερθεί στο 2001 πρέπει να μεταφερθούν στα μελλοντικά έτη με προσαρμογή των δημοσιονομικών προοπτικών και με επανεγγραφή τους στους μελλοντικούς προϋπολογισμούς. Τα ποσά που προτείνονται στο ΠΠ 2002 για τα διαρθρωτικά ταμεία περιλαμβάνουν ήδη την επανεγγραφή αυτή που αντιστοιχεί σε ποσό 870 εκατ. ευρώ, σύμφωνα με την απόφαση που λήφθηκε από τα δύο σκέλη της αρμόδιας για τον προϋπολογισμό αρχής.

* Για τον τομέα 2 οι πιστώσεις πληρωμών ανέρχονται σε 32.450 εκατ. ευρώ, παρουσιάζουν δηλαδή αύξηση 2,8% σε σχέση με το 2001. Οι πιστώσεις πληρωμών για τα διαρθρωτικά ταμεία ανέρχονται σε 29.850 εκατ. ευρώ, παρουσιάζοντας αύξηση 4% σε σχέση με τον προϋπολογισμό του 2001. Δεδομένου ότι όλες οι σχετικές πληρωμές καταβλήθηκαν το 2001 (και 2000), το προβλεπόμενο για το 2002 ποσό καλύπτει μόνο δύο στοιχεία: Το κύριο μέρος θα διατεθεί για τα νέα προγράμματα ( 22.528 εκατ. ευρώ), καθόσον προβλέπεται σταθερή αύξηση των επιστροφών για το τρίτο έτος της νέας περιόδου. Ωστόσο, για τα υπόλοιπα προς εκκαθάριση από την προηγούμενη περίοδο (RAL) θα απαιτηθεί σημαντικό ποσό κατά το 2002 (7.322 εκατ. ευρώ), καθώς στα τέλη Μαρτίου 2003 λήγει η προθεσμία για την αποστολή των τελευταίων αιτήσεων πληρωμών στην Επιτροπή, δυνάμει των διατάξεων του νέου κανονισμού για τα διαρθρωτικά ταμεία. Προβλέπεται η εκκαθάριση περίπου του 50 % των RAL από τα τέλη του 2001. Για το Ταμείο Συνοχής το προτεινόμενο ποσό είναι χαμηλότερο απ' ότι στον προϋπολογισμό 2001 αλλά υψηλότερο απ' ότι στο ΠΠ του 2001.

* Μετά την αποτυχία της διεθνούς αλιευτικής συμφωνίας με το Μαρόκο, η Επιτροπή θα προτείνει πρόγραμμα αναδιάρθρωσης για τον αλιευτικό στόλο, σύμφωνα με τα συμπεράσματα της συνόδου κορυφής της Νίκαιας. Θα προταθεί χρησιμοποίηση του μέσου ευελιξίας για τον τομέα 2 δεδομένου ότι βάσει των συμπερασμάτων της Νίκαιας δεν επιτρέπεται η αναθεώρηση του ανωτάτου ορίου για τον τομέα 2.

4.3. Γενική παρουσίαση του τομέα 2

Ο τομέας 2 των δημοσιονομικών προοπτικών καλύπτει τα διαρθρωτικά ταμεία (το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Κοινωνικό Ταμείο (ΕΚΤ), το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), το Χρηματοδοτικό Μέσο Προσανατολισμού της Αλιείας (ΧΜΠΑ) και το Ταμείο Συνοχής.

Καλύπτει τους ακόλουθους τομείς πολιτικής του ΠΒΔ:

- Περιφερειακή πολιτική για το ΕΤΠΑ και το Ταμείο Συνοχής,

- Απασχόληση και Κοινωνικές υποθέσεις για το ΕΚΤ,

- Γεωργία και αγροτική ανάπτυξη για το ΕΓΤΠΕ - τμήμα προσανατολισμού,

- Αλιεία για το ΧΜΠΑ.

4.3.1 Τα διαρθρωτικά ταμεία

Κατά την περίοδο 2000-06, περίπου το 94% των πόρων των διαρθρωτικών ταμείων διατίθεται για τα κύρια προγράμματα (Ενιαία έγγραφα προγραμματισμού ή επιχειρησιακά προγράμματα) και το 5,35% της συνολικής επιχορήγησης προορίζεται για τις κοινοτικές πρωτοβουλίες. Το υπόλοιπο τμήμα της επιχορήγησης, ανερχόμενο σε 0,65 %, διατίθεται για καινοτόμα μέτρα (0,4 %) και τεχνική βοήθεια (0,25 %).

Για το 2002, οι πιστώσεις αναλήψεως υποχρεώσεων ανέρχονται σε 30.849 εκατ. ευρώ περιλαμβανομένης της επανεγγραφής που προκύπτει λόγω χαμηλότερης χρησιμοποίησης κατά το 2000: 28 874,3 εκατ. ευρώ για τους κύριους στόχους, 1 830,3 εκατ. ευρώ για τις κοινοτικές πρωτοβουλίες και 144,4 εκατ. ευρώ για καινοτόμες δράσεις και τεχνική βοήθεια.

Για το 2002, η επανεγγραφή των μη χρησιμοποιηθέντων πιστώσεων του 2000 αφορά το στόχο 1, το στόχο 2, το ΧΜΠΑ εκτός στόχου 1 και τις κοινοτικές πρωτοβουλίες EQUAL, INTERREG και URBAN.

4.3.1.1. Κύρια προγράμματα (κεφάλαια B2-10 έως B2-13))

Οι κύριοι στόχοι για τα διαρθρωτικά ταμεία είναι :

- Στόχος 1, προώθηση της ανάπτυξης και των διαρθρωτικών προσαρμογών στις λιγότερο ανεπτυγμένες περιφέρειες,

- Στόχος 2, προώθηση της οικονομικής και κοινωνικής μετατροπής των περιοχών που αντιμετωπίζουν διαρθρωτικά προβλήματα,

- Στόχος 3, στήριξη της προσαρμογής και του εκσυγχρονισμού των πολιτικών και των συστημάτων που αφορούν την εκπαίδευση, την κατάρτιση και την απασχόληση, και

- Διαρθρωτικά μέτρα στον τομέα της αλιείας εκτός των περιφερειών του στόχου 1.

Το Ευρωπαϊκό Συμβούλιο του Βερολίνου αποφάσισε την ακόλουθη κατανομή μεταξύ των κύριων στόχων (σε τιμές 1999):

- Στόχος 1 (συμπεριλαμβανομένης της μεταβατικής ενίσχυσης), χρηματοδότηση από τα τέσσερα ταμεία : 135.900 εκατ. ευρώ

- Στόχος 2 (συμπεριλαμβανομένης της μεταβατικής ενίσχυσης), χρηματοδότηση από το ΕΤΠΑ και το ΕΚΤ : 22.500 εκατ. ευρώ

- Στόχος 3, χρηματοδότηση από το ΕΚΤ : 24.000 εκατ. ευρώ

- ΧΜΠΑ (εξαιρουμένου του στόχου 1): 1.100 εκατ. ευρώ

Στα πλαίσια του στόχου 1 παρέχεται επίσης βοήθεια για την ειρηνευτική διαδικασία στη Βόρειο Ιρλανδία (PEACE) καθώς και μέσω ειδικού πρόσθετου προγράμματος προς ορισμένες περιφέρειες της Σουηδίας.

Οι περιφέρειες που ήταν επιλέξιμες για τον στόχο 1 κατά την προηγούμενη περίοδο (1994-1999), και οι οποίες πληρούν πλέον τα απαιτούμενα κριτήρια επιλεξιμότητας για την περίοδο 2000-2006, λαμβάνουν μεταβατική βοήθεια στο πλαίσιο του στόχου 1 από όλα τα διαρθρωτικά ταμεία, τουλάχιστον μέχρι το 2005. Αντίστοιχα, οι περιφέρειες που ήταν επιλέξιμες για τους στόχους 2 ή 5β το 1999, και οι οποίες δεν είναι πλέον επιλέξιμες για το νέο στόχο 2, λαμβάνουν μεταβατική ενίσχυση στο πλαίσιο του στόχου 2, από το ΕΤΠΑ μέχρι το 2005.

Η κατανομή των επιχορηγήσεων μεταξύ των ταμείων στο πλαίσιο των στόχων 1 και 2 βασίζεται στα προγράμματα που καταρτίζονται σε εταιρική σχέση με τα κράτη μέλη. Δεδομένου ο προγραμματισμός δεν έχει ακόμη ολοκληρωθεί, δεν είναι δυνατόν να παρουσιαστούν οριστικά αριθμητικά στοιχεία. Για το στόχο 1, κατά το παρόν στάδιο αναμένονται μόνο περιορισμένες αλλαγές. Για το στόχο 2, η κατανομή μεταξύ ΕΤΠΑ και ΕΚΤ πραγματοποιείται με βάση τα ήδη εγκριθέντα προγράμματα. Οι επιχορηγήσεις αυτές πρόκειται να αναθεωρηθούν μόλις ολοκληρωθεί ο προγραμματισμός.

Πιστώσεις αναλήψεως υποχρεώσεων το 2002 (περιλαμβανομένης της επανεγγραφής από το 2000)(σε εκατ. ευρώ )

>ΘΕΣΗ ΠIΝΑΚΑ>

(*) Περιλαμβανομένου του προγράμματος PEACE

Σε κάθε κεφάλαιο υπάρχει ειδικό κονδύλιο του προϋπολογισμού που καλύπτει την ολοκλήρωση των προγενέστερων προγραμμάτων. Για τις αναλήψεις υποχρεώσεων τα κονδύλια αυτά φέρουν την ένδειξη προς υπόμνηση ('p.m.'). Οι πληρωμές αποτελούν το μόνο αλλά και αποφασιστικό θέμα που ρυθμίζεται από τα εν λόγω κονδύλια. Τα προηγούμενα προγράμματα των στόχων 1 και 6 περιλαμβάνονται στο κεφάλαιο Β2-10, τα προηγούμενα προγράμματα των στόχων 2 και 5β στο κεφάλαιο B2-11 και οι προηγούμενοι στόχοι 3 και 4 στο B2-12. Το κεφάλαιο "Άλλες διαρθρωτικές ενέργειες" (εξαιρουμένου του στόχου 1) περιλαμβάνει δύο ειδικά κονδύλια για πληρωμές που αφορούν τις αναλήψεις υποχρεώσεων προ του 2000 εκ μέρους τους ΧΜΠΑ (πρώην 5α αλιεία) και του ΕΓΤΠΕ (πρώην 5α γεωργία).

4.3.1.2. Οι κοινοτικές πρωτοβουλίες (κεφάλαιο B2-14)

Υπάρχουν τέσσερις κοινοτικές πρωτοβουλίες εκάστη εκ των οποίων χρηματοδοτείται από ένα μόνο ταμείο :

(1) INTERREG για την προώθηση της διασυνοριακής, διεθνικής και διαπεριφερειακής συνεργασίας, που χρηματοδοτείται από το ΕΤΠΑ.

(2) LEADER, για την αγροτική ανάπτυξη που χρηματοδοτείται από το ΕΓΤΠΕ-τμήμα προσανατολισμού .

(3) EQUAL, για την ανάπτυξη των ανθρώπινων πόρων σε ένα πλαίσιο ίσων ευκαιριών, που χρηματοδοτείται από το ΕΚΤ. και

(4) URBAN, για την οικονομική και κοινωνική αναζωογόνηση των πόλεων και των αστικών συνοικιών που διέρχονται κρίση προκειμένου να προωθηθεί η αειφόρος αστική ανάπτυξη, χρηματοδοτείται από το ΕΤΠΑ.

Οι επιχορηγήσεις για τις τέσσερις κοινοτικές πρωτοβουλίες ανέρχονται σε 1.830 εκατ. ευρώ σε τρέχουσες τιμές, περιλαμβανομένης της επανεγγραφής λόγω της χαμηλότερης χρησιμοποίησης κατά το έτος 2000. Σύμφωνα με τον κανονισμό των διαρθρωτικών ταμείων και τις κατευθυντήριες γραμμές της Επιτροπής, η κατανομή της επιχορήγησης για το 2002 είναι η εξής:

- INTERREG 880,2 εκατ. ευρώ

- LEADER 311,6 εκατ. ευρώ

- EQUAL 512,2 εκατ. ευρώ

- URBAN 126,3 εκατ. ευρώ

Στο κεφάλαιο αυτό υπάρχει επίσης χωριστό κονδύλιο του προϋπολογισμού για την κάλυψη των πληρωμών από προηγούμενες περιόδους προγραμματισμού που περιλαμβάνουν όλες τις προγενέστερες κοινοτικές πρωτοβουλίες.

4.3.1.3. Καινοτόμες ενέργειες και τεχνική βοήθεια (κεφάλαιο B2-16)

Οι πιστώσεις του κεφαλαίου αυτού για αναλήψεις υποχρεώσεων ανέρχονται σε 144,4 εκατ. ευρώ. Οι εν λόγω πιστώσεις καλύπτουν καινοτόμες ενέργειες στο κοινοτικό επίπεδο όπως μελέτες, πιλοτικά σχέδια και ανταλλαγή εμπειριών, καθώς και ενέργειες τεχνικής βοήθειας που περιλαμβάνουν την προετοιμασία, την παρακολούθηση, την αξιολόγηση και τα μέτρα ελέγχου. Η τεχνική βοήθεια περιλαμβάνει επίσης τους επιμέρους προϋπολογισμούς των διαρθρωτικών ταμείων οι οποίοι επισημαίνονται με ειδική παρατήρηση στον προϋπολογισμό.

Υπάρχει επίσης ειδικό κονδύλιο του προϋπολογισμού για την κάλυψη πληρωμών από την προγενέστερη περίοδο.

4.3.1.4. Πιστώσεις πληρωμών

Υπάρχουν τρία είδη πληρωμών : προκαταβολές, πληρωμές για αναλήψεις υποχρεώσεων που αφορούν τη νέα περίοδο (επιστροφές για τα νέα προγράμματα) και πληρωμές που αφορούν αναλήψεις υποχρεώσεων από την προηγούμενη περίοδο (RAL).

Για τα νέα προγράμματα, προβλέπεται ότι όλες οι προκαταβολές θα καταβληθούν το 2001 και ότι οι μόνες πληρωμές κατά το 2002 θα είναι επιστροφές. Για το τρίτο έτος εφαρμογής των νέων προγραμμάτων, προγραμματίζεται απότομη αύξηση των επιστροφών. Ωστόσο, κατά την εκτίμηση των αναγκών για πληρωμές πρέπει να ληφθούν υπόψη οι αρχικές καθυστερήσεις που σημειώθηκαν στην έγκριση των νέων προγραμμάτων. Για το λόγο αυτό οι αιτηθείσες πιστώσεις είναι χαμηλότερες από τις προβλεφθείσες στις δημοσιονομικές προοπτικές ακόμη και αν υπάρχει αβεβαιότητα σχετικά με την εκτίμηση των επιστροφών δεδομένου ότι πρόκειται για έναν εντελώς καινούργιο μηχανισμό για τα διαρθρωτικά ταμεία. Η αβεβαιότητα αυτή πρέπει να εξεταστεί λαμβάνοντας υπόψη τους γενικούς περιορισμούς στον προϋπολογισμό. Κατά μέσο όρο εκτιμάται ότι περίπου το 75% της ετήσια δόσης θα καταβληθεί το 2002, με ελαφρά υψηλότερο ποσοστό επιστροφής (περίπου 80%-85%) για το Στόχο 3 και το ΧΜΠΑ (εκτός στόχου 1) καθόσον όλα τα προγράμματά τους είχαν ήδη εγκριθεί το 2000.

Για τα προγενέστερα προγράμματα, προβλέπεται ότι κατά το 2002 θα καταβληθεί περίπου το 50% του προβλεπόμενου RAL (υπόλοιπα προς εκκαθάριση από την προηγούμενη περίοδο) που εκκρεμούσαν στα τέλη του 2001. Το ποσοστό αυτό πληρωμής είναι σύμφωνο με την πρόβλεψη που χρησιμοποιήθηκε κατά την εκπόνηση των δημοσιονομικών προοπτικών. Αυτό σημαίνει ότι περίπου το 15% των Ral όπως καταχωρήθηκαν στα τέλη του 1999 θα εξοφληθούν το 2002 ενώ περίπου το 70% υπολογίζεται ότι έχουν ήδη εκκαθαριστεί το 2000 και 2001. Η πρόβλεψη αυτή αφορά όλα τα σχετικά κεφάλαια του προϋπολογισμού, θα υπάρξει ωστόσο κάποια ευελιξία μεταξύ των ταμείων - ιδίως εάν χρηματοδοτούνται από το ίδιο κονδύλιο του προϋπολογισμού - ανάλογα με τις τρέχουσες ανάγκες για την εφαρμογή του προϋπολογισμού.

4.3.2. Το Ταμείο Συνοχής

Οι πιστώσεις αναλήψεως υποχρεώσεων ανέρχονται σε 2.789 εκατ. ευρώ, όπως προβλέπουν και οι δημοσιονομικές προοπτικές. Οι πιστώσεις πληρωμών ανέρχονται σε 2.600 εκατ. ευρώ, παρουσιάζουν δηλαδή μείωση κατά 9,1% σε σχέση με τον προϋπολογισμό του 2001, αλλά αύξηση κατά 4% σε σύγκριση με το ΠΠ του 2001.

5. Εσωτερικες πολιτικες : τομεας 3

5.1. Συνοπτικός πίνακας

>ΘΕΣΗ ΠIΝΑΚΑ>

5.2. Κύριες πτυχές του τομέα 3

* Για το οικονομικό έτος 2002 οι τρέχουσες προτάσεις προβλέπουν, όσον αφορά τις δαπάνες για τις εσωτερικές πολιτικές (Κεφάλαιο 3 των δημοσιονομικών προοπτικών), συνολικό ποσό 6.490 εκατ. ευρώ για πιστώσεις αναλήψεως υποχρεώσεων και 6.057 εκατ. ευρώ για πιστώσεις πληρωμών, παρουσιάζοντας αύξηση κατά 4,1% και κατά 3,5% αντίστοιχα, σε σύγκριση με τον προϋπολογισμό του 2001.

* Η αύξηση στο ανώτατο όριο του εν λόγω τομέα σύμφωνα με τις δημοσιονομικές προοπτικές (286 εκατ. ευρώ) χρησιμοποιείται κατά κύριο λόγο για τις ήδη προγραμματισθείσες αυξήσεις που αφορούν το 5ο πρόγραμμα-πλαίσιο για την έρευνα (135 εκατ. ευρώ) και τον τομέα του περιβάλλοντος (84 εκατ. ευρώ). Πράγματι, η χορήγηση τμήματος μεγαλύτερου από τα 4/5 του συνολικού ποσού για τις εσωτερικές πολιτικές προκαθορίζεται από τα ποσά που έχουν συμφωνηθεί με συναπόφαση για τα πολυετή προγράμματα. Εκτός αυτού, μικρός αριθμός σημαντικών προγραμμάτων περιλαμβάνουν ενδεικτικά ποσά αναφοράς.

* Εκτός από τους γενικούς μεσοπρόθεσμους στρατηγικούς στόχους για το 2000-2005 (Νέο οικονομικό και κοινωνικό πρόγραμμα, βελτιωμένη ποιότητα ζωής και συνθήκες διαβίωσης) η πρόταση στον προϋπολογισμό για τον τομέα 3 καλύπτει ειδικότερα δύο από τις έξι πολιτικές προτεραιότητες για το 2002, οι οποίες είναι:

- Η εισαγωγή του ενιαίου νομίσματος για την οποία τα μέτρα στήριξης πρέπει να είναι συνεχή προκειμένου να εξασφαλιστεί η επιτυχής εισαγωγή του ευρώ. Τα μέτρα αυτά καλύπτουν ειδικότερα ενημερωτικές εκστρατείες καθώς και τη συνέχιση της ανάπτυξης στατιστικών, αναλυτικών προβλέψεων και των απαιτούμενων μέσων προσανατολισμού για τη λήψη αποφάσεων στη ζώνη του ευρώ,

- Η αειφόρος ανάπτυξη από περιβαλλοντική, οικονομική και κοινωνική άποψη. Εκτός από την ενίσχυση των μέτρων για την προστασία του περιβάλλοντος, τη δημόσια υγεία και την ασφάλεια των τροφίμων (ιδίως με την ίδρυση του νέου Ευρωπαϊκού Οργανισμού Τροφίμων) και την καταπολέμηση του κοινωνικού αποκλεισμού, προβλέπεται η επανεξέταση ορισμένων πολιτικών σε τομείς όπως οι μεταφορές και η ενέργεια. Η προτεραιότητα αυτή εντάσσεται πλήρως στο στρατηγικό στόχο της βελτίωσης 'των συνθηκών διαβίωσης και εργασίας' που αποσκοπεί στην επίλυση προβλημάτων της καθημερινής ζωής των πολιτών της Ένωσης. Εκτός των ήδη ενταγμένων ενεργειών που αφορούν τις μεταφορές (περιλαμβανομένων των προβλημάτων ασφάλειας), την εκπαίδευση, τον πολιτισμό και το περιβάλλον, στους νέους τομείς προτεραιότητας περιλαμβάνονται η προστασία του καταναλωτή, η ασφάλεια των τροφίμων, η δημόσια υγεία και η δικαιοσύνη. Πρέπει ακόμη να ληφθεί υπόψη η ενίσχυση των εν λόγω ενεργειών που είναι ουσιαστική για την αειφόρο ανάπτυξη σε όλες της τις διαστάσεις, στους τομείς της έρευνας, της εκπαίδευσης και της κατάρτισης.

- Επιπλέον, ο στρατηγικός στόχος 2000-2005 για "νέο οικονομικό και κοινωνικό πρόγραμμα" που στηρίζεται σε μια οικονομία βασισμένη στη γνώση, στην καινοτομία και σε μια ανταγωνιστική και αειφόρο αναπτυξιακή οικονομική στρατηγική, που συμβάλλει στην ανάπτυξη, στην πλήρη απασχόληση και στην κοινωνική συνοχή, αντικατοπτρίζεται επίσης στο ΠΠ. Ειδικότερα, η έρευνα και η τεχνολογική ανάπτυξη, η προώθηση της κοινωνίας της πληροφορίας, τα μέτρα για την ενίσχυση της καινοτομίας και του επιχειρησιακού πνεύματος, την ενθάρρυνση των επενδύσεων σε ανθρώπινους πόρους και χάραξη ευρωπαϊκής στρατηγικής στον κοινωνικό τομέα (απασχόληση, εργασία, περιβάλλον κοινωνικών παροχών, κ.λπ) επεξηγούν τις προτεραιότητες που δόθηκαν στους προϋπολογισμούς του 2001 και του 2002 και οι οποίες εξακολουθούν να ισχύουν.

5.3. Γενική παρουσίαση του τομέα 3

- Έρευνα και τεχνολογική ανάπτυξη (ΕΤΑ): Η ΕΤΑ παραμένει η σημαντικότερη δαπάνη στον εν λόγω τομέα (σχεδόν 2/3 του τομέα 3, 4.055 εκατ. ευρώ), παρουσιάζοντας αύξηση κατά 135 εκατ. ευρώ σε σύγκριση με τον προϋπολογισμό του 2001, δηλαδή + 3,4% για το 5ο πρόγραμμα-πλαίσιο. Το ποσό αυτό περιλαμβάνει 45 εκατ. ευρώ που αντιστοιχούν στο τελευταίο τμήμα των ανακτώμενων κονδυλίων τα οποία είχαν αφαιρεθεί από την ΕΤΑ το 1999 για την αντιμετώπιση των επειγουσών αναγκών ανοικοδόμησης του Κοσόβου. Το 2002 δεν είναι μόνο το τελευταίο έτος εφαρμογής του 5ου προγράμματος-πλαισίου αλλά και το έτος έναρξης του νέου 6ου προγράμματος-πλαισίου. Το πρόγραμμα αυτό το οποίο προτάθηκε πρόσφατα από την Επιτροπή και ανέρχεται σε ποσό 17.500 εκατ. ευρώ, αποσκοπεί στην υλοποίηση του ενιαίου ευρωπαϊκού χώρου έρευνας, ενός σχεδίου που κυρώθηκε από τα Ευρωπαϊκά Συμβούλια της Λισσαβόνας, της Φέιρα και της Νίκαιας. Το εν λόγω πρόγραμμα διαδραματίζει καθοριστικό ρόλο στη διαδικασία για την ανάπτυξη, στην Ένωση, της κοινωνίας και της οικονομίας που βασίζονται στη γνώση, οι οποίες αποτελούν το κλειδί για την καινοτομία, την ανταγωνιστικότητα και την απασχόληση, την αειφόρο οικονομική ανάπτυξη και την κοινωνική συνοχή.

- Διευρωπαϊκά δίκτυα : τα προγράμματα ΔΔ για τις μεταφορές (585 εκατ. ευρώ ή + 1,7%), τις τηλεπικοινωνίες ( 37 εκατ. ευρώ, ή + 5,7%), την ενέργεια (21 εκατ. ευρώ ή σταθεροποίηση σε σχέση με το 2001) εισέρχονται στο τρίτο έτος εφαρμογής τους και τα προτεινόμενα ποσά εντάσσονται στο πλαίσιο του συμφωνηθέντος δημοσιονομικού προγραμματισμού. Το πρόγραμμα IDA II (24 εκατ. ευρώ), που συνδέει τα δίκτυα τηλεματικής μεταξύ των διαφόρων διοικητικών υπηρεσιών, διατηρείται στο ίδιο επίπεδο με τα προηγούμενα έτη.

- Εκπαίδευση και νεολαία : Το πρόγραμμα Socrates (250 εκατ. ευρώ, ή + 1,7%) και το πρόγραμμα Youth (72 εκατ. ευρώ, ή + 2,9%), εισέρχονται το 2002 στο τρίτο έτος εφαρμογής τους. Η διαδικασία της συναπόφασης δεν εφαρμόστηκε για το πρόγραμμα Leonardo (2000-2006) αλλά το ποσό που προτείνεται για το πρόγραμμα αυτό στο προσχέδιο του προϋπολογισμού 2002 (157 εκατ. ευρώ, +6.8%) είναι σύμφωνο με τον προβλεφθέντα προγραμματισμό. Προτείνεται η συνέχιση της πρωτοβουλίας e-learning για δεύτερο έτος.

- Προτείνεται για πρώτη φορά ποσό 7 εκατ. ευρώ για τη χρηματοδότηση των ευρωπαϊκών πολιτικών κομμάτων στο πλαίσιο ενός νέου κονδυλίου του προϋπολογισμού, Β3-500.

- Ενέργειες στον πολιτιστικό και οπτικοακουστικό τομέα: το πρόγραμμα-πλαίσιο για τον πολιτισμό (32,5 εκατ. ευρώ, ή - 1,5%) εισέρχεται στο τρίτο έτος εφαρμογής του το 2002, ενώ για τα προγράμματα Media Plus και Media Training (EUR 78 εκατ. ευρώ συνολικά, ή - 2,5%) το 2002 είναι το δεύτερο έτος εφαρμογής. Προτείνεται η δημιουργία νέου κονδυλίου στον προϋπολογισμό, B3-2018, για πιλοτικά σχέδια που αφορούν το οπτικοακουστικό πρόγραμμα i2i του ομίλου ΕΤΕπ.

- Πληροφόρηση και επικοινωνία : για τον τομέα αυτό προτείνεται συνολικό ποσό 112,1 εκατ. ευρώ, δηλαδή + 8,8% σε σύγκριση με το 2001 (περιλαμβανομένων των ενημερωτικών εκστρατειών για το ευρώ, της Διακυβερνητικής Διάσκεψης του 2004 και της διεύρυνσης).

- Εσωτερική αγορά, υγεία και προστασία του καταναλωτή : (14,2 και 76,5 εκατ. ευρώ αντίστοιχα στον τομέα 3) τα κυριότερα προγράμματα στον τομέα αυτό είναι τα Τελωνεία 2002 (24,1 εκατ. ευρώ, ποσό ίδιο με του 2001), Fiscalis ( 8,4 εκατ. ευρώ ή + 10,5%), Στατιστικές ( 34 εκατ. ευρώ, ή + 4,3%) και το πρόγραμμα-πλαίσιο για την προστασία του καταναλωτή (22,5 εκατ. ευρώ, ίδιο επίπεδο με το προηγούμενο έτος). Tο ποσό για το πρόγραμμα Fiscalis συναποφασίζεται και πρόκειται για το τελευταίο έτος του προγράμματος. Το πρόγραμμα για τη δημόσια υγεία εισέρχεται στο δεύτερο έτος εφαρμογής (46,5 εκατ. ευρώ) ενώ 7,5 εκατ. ευρώ προβλέπονται για την έναρξη λειτουργίας του Ευρωπαϊκού Οργανισμού Τροφίμων ο οποίος αποτελεί κοινή πολιτική προτεραιότητα του Ευρωπαϊκού Κοινοβουλίου και του Συμβουλίου. Εάν το ποσό αυτό αποδειχθεί ανεπαρκές, θα ενισχυθεί με μεταφορά η οποία θα πραγματοποιηθεί κατά προτίμηση κατά τη διάρκεια του έτους 2002. Ο Ευρωπαϊκός Οργανισμός Αξιολόγησης Φαρμακευτικών Προϊόντων θα χρηματοδοτηθεί με βασική επιχορήγηση 14 εκατ. ευρώ και αυξημένη επιχορήγηση στο πλαίσιο των απαλλαγών καταβολής τελών για τα ορφανά φάρμακα ύψους 3,3 εκατ. ευρώ.

- Περιβάλλον: οι πιστώσεις που προβλέπονται για την εσωτερική πτυχή του προγράμματος LIFE III ανέρχονται σε 140,6 εκατ. ευρώ, παρουσιάζοντας αύξηση + 84.2 εκατ. σε σύγκριση με το 2001 μετά τον επαναπρογραμματισμό. Η απότομη αυτή αύξηση εξηγείται από το γεγονός ότι κατά το 2001 η πίστωση για το εν λόγω πρόγραμμα παρέμεινε πολύ χαμηλότερα από το επίπεδο του οικονομικού έτους 2000. Αυτό με τη σειρά του οφείλεται στην καθυστερημένη έγκριση του νέου κανονισμού για το LIFE III (2000-2004) και εν μέρει στην ανάγκη για εντατική παρακολούθηση σημαντικού αριθμού συμβάσεων του LIFE II προκειμένου να καλυφθούν οι καθυστερήσεις που προκλήθηκαν από την έλλειψη ανθρώπινων πόρων. Συμφωνήθηκε να εκδοθούν μόνο τέσσερις αντί για πέντε προσκλήσεις υποβολής προτάσεων κατά την περίοδο 2000-2004. Ο συνολικός προϋπολογισμός των 613 εκατ. ευρώ κατανεμήθηκε συνεπώς σε τέσσερις περιόδους, από τις οποίες η περίοδος 2001 είναι η πρώτη (113 και 56,4 εκατ. ευρώ), έναντι πέντε ισόποσων ετήσιων επιχορηγήσεων περίπου 120 εκατ. ευρώ. Για το ΠΠ 2002, αυτό σημαίνει ότι προτείνονται 140,6 εκατ. ευρώ έναντι 56,4 εκατ. ευρώ στον προϋπολογισμό του 2001.

- Ενέργεια: τα προγράμματα ALTENER (18,2 εκατ. ευρώ, ή + 4%) και SAVE (10 εκατ. ευρώ, ή - 9.1%) βρίσκονται αμφότερα στο τελευταίο έτος εφαρμογής τους.

- Δικαιοσύνη και εσωτερικές υποθέσεις: το ποσό των περίπου 80,6 εκατ. ευρώ που προγραμματίζεται για το 2002 θα επιτρέψει να συνεχιστούν οι δραστηριότητες σε αντίστοιχο με το 2001 επίπεδο, όταν σημειώθηκε σημαντική ενίσχυση των κονδυλίων του εν λόγω τομέα. Το πρόγραμμα DAPHNE (5 εκατ. ευρώ) θα βρίσκεται στο τρίτο έτος εφαρμογής του το 2002, ενώ το Ευρωπαϊκό Ταμείο για τους Πρόσφυγες σταθεροποιείται (45 εκατ. ευρώ) και η εκστρατεία κατά των διακρίσεων συνεχίζεται (16,2 εκατ. ευρώ δηλαδή + 31.7%). Ο τομέας αυτός αντιπροσωπεύει επίσης μια από τις πολιτικές προτεραιότητες του Κοινοβουλίου για το 2002, στο πλαίσιο του ευρωπαϊκού χώρου ελευθερίας, ασφάλειας και δικαιοσύνης και ιδίως της εφαρμογής των συμπερασμάτων του Ευρωπαϊκού Συμβουλίου του Τάμπερε (1999), και της ανάπτυξης συνεκτικής πολιτικής σε θέματα ασύλου και μετανάστευσης.

- Επιχειρήσεις : οι προτεινόμενες πιστώσεις για το πολυετές πρόγραμμα για τις επιχειρήσεις και την επιχειρηματικότητα καθώς και τη δράση για τη βελτίωση του οικονομικού περιβάλλοντος των ΜΜΕ, είναι σύμφωνες με το δημοσιονομικό προγραμματισμό (27,6 και 71 εκατ. ευρώ αντίστοιχα) που συμφωνήθηκε από την αρμόδια για τον προϋπολογισμό αρχή στο πλαίσιο της διαδικασίας του προϋπολογισμού του προηγούμενου έτους. Το πιλοτικό σχέδιο για τις επιπτώσεις από τη διερεύνηση -Β5-3003-θα συνεχίσει να επιχορηγείται.

- Απασχόληση και κοινωνικές υποθέσεις: για το 2002, εκτός των ποσών που προγραμματίζονται για τα προγράμματα καταπολέμησης του αποκλεισμού και τα μέτρα για την αγορά εργασίας για τα οποία, τα κονδύλια κατά το 2002 είναι χαμηλότερα από τα αντίστοιχα του 2001, προτείνεται γενικά η συνέχιση των ενεργειών στο επίπεδο του 2001. Στο πλαίσιο της προετοιμασίας του ευρωπαϊκού έτους για τα άτομα με ειδικές ανάγκες που έχει προβλεφθεί για το 2003, έχει ήδη προγραμματιστεί κονδύλιο 4 εκατ. ευρώ στο ΠΠ 2002. Το συνολικό προβλεπόμενο ποσό για το 2002 ανέρχεται σε 133,1 εκατ. ευρώ, ή- 10% σε σύγκριση με το 2001, και αυτό οφείλεται κυρίως στην ολοκλήρωση της πιλοτικής δράσης « τοπικές πρωτοβουλίες απασχόλησης » ( 12 εκατ. ευρώ το 2001). Τα αποτελέσματα της ποιοτικής αυτής δράσης έχουν ληφθεί υπόψη στα προγράμματα που χρηματοδοτούνται από το κοινωνικό ταμείο.

6. εξωτερικεσ ενεργειεσ: τομεασ 4

6.1. Συνοπτικός πίνακας

>ΘΕΣΗ ΠIΝΑΚΑ>

6.2. Κύριες πτυχές του τομέα 4

* Στο προσχέδιο του προϋπολογισμού για το 2002, οι πιστώσεις αναλήψεως υποχρεώσεων που προτείνονται για τον τομέα 4 ανέρχονται συνολικά σε 4 826 εκατ. ευρώ, παρουσιάζοντας μείωση περίπου κατά 103 εκατ. ευρώ σε σχέση με το 2001 (-2.1%). Η μείωση αυτή οφείλεται στη χρησιμοποίηση κατά το 2001 του μέσου ευελιξίας για ποσό 200 εκατ. ευρώ. Δεδομένου ότι το ανώτατο όριο για τον τομέα 4 ανέρχεται σε 4 873 εκατ ευρώ, το περιθώριο που μένει κάτω από το ανώτατο όριο του τομέα 4 είναι 47,22 εκατ. ευρώ. Η δυσχερής αυτή κατάσταση επέβαλε δύσκολες επιλογές.

* Όσον αφορά τις πιστώσεις πληρωμών, το συνολικό προτεινόμενο ποσό ανέρχεται σε 4.296 εκατ. ευρώ που αντιστοιχεί σε αύξηση κατά 9,6% σε σύγκριση με το 2001. Ενώ το εν λόγω ποσοστό κρίνεται ως υψηλό, πρέπει να ληφθεί υπόψη ότι το επίπεδο των πληρωμών στον προϋπολογισμό του 2001 δεν επαρκεί για την κάλυψη όλων των συμβασιακών υποχρεώσεων της ΕΕ. Αυτό ισχύει ιδίως για το κεφάλαιο του προϋπολογισμού που αφορά τα Βαλκάνια, του οποίου η έλλειψη διαθέσιμων πιστώσεων πληρωμών έχει ληφθεί υπόψη στο διαρθρωτικό και συμπληρωματικό προϋπολογισμό αριθ. 4/2001, ο οποίος θα διαβιβαστεί στην αρμόδια για τον προϋπολογισμό αρχή μετά το ΠΠ 2002 και θα εγκριθεί πριν από τις καλοκαιρινές διακοπές. Η προτεινόμενη αύξηση στις πιστώσεις πληρωμών για το 2002 είναι ενδεικτική της προσπάθειας που καταβάλλεται για την απορρόφηση των υπολοίπων προς εκκαθάριση από την προηγούμενη περίοδο (RAL), ιδίως στους δυο τομείς προτεραιότητες που αναφέρονται στη συνέχεια.

* Μεταξύ των έξι προτεραιοτήτων για το 2002 που αποφασίστηκαν από την Επιτροπή στα τέλη του 2000 και από την απόφαση ΕΣΠ του Φεβρουαρίου του 2001, τρεις προτεραιότητες συνδέονται άμεσα με τις εξωτερικές πολιτικές: οι δυο από αυτές, η Συνεργασία για την Ανάπτυξη και η Μεσόγειος υπάγονται στον τομέα 4 ενώ μια άλλη προτεραιότητα, η Διεύρυνση, εμπίπτει στο πεδίο του τομέα 7 (Προενταξιακά μέσα).

- Η συνεργασία για την ανάπτυξη αποτελεί ουσιαστική δραστηριότητα της Ένωσης λόγω του κεντρικού ρόλου της ΕΕ ως κύριου χορηγού ενισχύσεων. Δίδεται έμφαση στις στρατηγικές καταπολέμησης της φτώχειας ('poverty focus'), οι οποίες αντιπροσωπεύουν τον κύριο στόχο όλης της αναπτυξιακής βοήθειας: στο πλαίσιο αυτό, η Επιτροπή δίδει ιδιαίτερη έμφαση στην εκπαίδευση και στην υγεία και επιδιώκει τον αποτελεσματικό συντονισμό με τα κράτη μέλη και τους διεθνείς οργανισμούς που αναπτύσσουν δράση στον αναπτυξιακό τομέα. Για το σκοπό αυτό η Επιτροπή θα επαναπροσανατολίσει τα όργανα της πολιτικής της, συμπεριλαμβανομένου του ΕΤΑ. Όσον αφορά το ΕΤΑ, κατά το έτος 2002 θα σημειωθεί σημαντική αύξηση των πληρωμών σε σχέση με το 2001.

- Για την προτεραιότητα που αφορά τη Μεσόγειο, οι αρχές, οι στόχοι και τα μέσα που καθορίστηκαν στη Βαρκελώνη εξακολουθούν να ισχύουν, δεδομένου ότι η Ένωση χρειάζεται να ενισχύσει στενότερους δεσμούς με τις άμεσα γειτονικές της χώρες, διασφαλίζοντας την απαραίτητη βοήθεια προς τις δικαιούχες χώρες, η οποία θα τους επιτρέψει να επιτύχουν σταθερότητα, δημοκρατία και ευημερία. Η παρέμβαση της ΕΕ θα καλύψει τρεις άξονες: την επιτάχυνση των διαπραγματεύσεων για τις συμφωνίες προσχώρησης, την ανάπτυξη της συνεργασίας και των ανταλλαγών Βορρά-Νότου, και τη σταδιακή δημιουργία μιας εσωτερικής αγοράς Ευρώπης-Μεσογείου. Κατά το προσεχές έτος η προτεραιότητα στο πλαίσιο του προϋπολογισμού επικεντρώνεται στις πληρωμές που θα παρουσιάσουν σημαντική αύξηση ενώ η εξέλιξη των αναλήψεων υποχρεώσεων είναι πιο περιορισμένη.

* Διαχείριση προγράμματος και αποκέντρωση. Η διαχείριση των προγραμμάτων εξωτερικής βοήθειας διέρχεται φάση εκτεταμένου εξορθολογισμού. Κατά τη διάρκεια του 2001, 21 αντιπροσωπείες της Επιτροπής θα ενισχυθούν προκειμένου να βελτιωθεί η διαχείριση της εξωτερικής βοήθειας και να αναπτυχθούν στενότεροι δεσμοί με τις δικαιούχες χώρες. Το 2002 η διαδικασία αυτή θα εφαρμοστεί για 30 επιπλέον αντιπροσωπείες. Στο μεταξύ, θα καταργηθούν σταδιακά τα παλιά γραφεία τεχνικής βοήθειας (ΤΑΟ). Για την επίτευξη του διπλού αυτού στόχου, η Επιτροπή χρειάζεται να προβλέψει το κατάλληλο επίπεδο των επιχορηγήσεων για τα κονδύλια του προϋπολογισμού ΒΑ (κονδύλια για την τεχνική βοήθεια). Ωστόσο η αύξηση στα κονδύλια του προϋπολογισμού ΒΑ αντισταθμίζεται από ισοδύναμη μείωση των επιχειρησιακών κονδυλίων στο πλαίσιο του αντίστοιχου γεωγραφικά συνολικού ποσού.

* Όσον αφορά την αποτυχία επίτευξης αλιευτικής συμφωνίας με το Μαρόκο, το προγραμματισθέν ποσό των 125 εκατ. ευρώ θα τεθεί προς το παρόν στο αποθεματικό. Το ποσό που αντιστοιχεί στο πρόγραμμα αναδιάρθρωσης που προβλέπεται στον τομέα 2, προτείνεται να καταχωρηθεί στον τομέα 4, ενώ ενδέχεται να αυξηθούν τα κονδύλια ορισμένων άλλων διεθνών αλιευτικών συμφωνιών. Η κατάσταση θα διασαφηνιστεί στην παραδοσιακή διορθωτική επιστολή το φθινόπωρο

6.3. Γενική παρουσίαση του τομέα 4

Ο τομέας 4 των δημοσιονομικών προοπτικών καλύπτει τις εξωτερικές παραβάσεις της Ένωσης, με εξαίρεση τη διαδικασία διεύρυνσης και το Ευρωπαϊκό Ταμείο Ανάπτυξης (ΕΤΑ). Οι πολιτικές που υπάγονται στον τομέα αυτό είναι: εξωτερικές σχέσεις, ανάπτυξη και σχέσεις με τις χώρες ΑΚΕ, εμπόριο, ανθρωπιστική βοήθεια και το τμήμα της αλιευτικής πολιτικής που αφορά τις διεθνείς συμφωνίες. Επί του παρόντος, η χρηματοδοτική ενίσχυση προς τις υποψήφιες μεσογειακές χώρες, Κύπρο, Μάλτα και Τουρκία, υπάγεται επίσης στον εν λόγω τομέα.

Η έμφαση που δόθηκε στις πληρωμές στην πρόταση για το τρέχον έτος αφορά δυο κύριους στόχους: κατά πρώτο λόγο, την ανάγκη να διασφαλιστεί το κατάλληλο επίπεδο στις πιστώσεις πληρωμών προκειμένου να τηρηθούν όλες οι αναληφθείσες συμβασιακές υποχρεώσεις. Κατά δεύτερο λόγο, να συνεχιστεί η προσπάθεια που ήδη αναπτύχθηκε το 2000 για την απορρόφηση των υπολοίπων προς εκκαθάριση από το παρελθόν. Αξίζει να υπενθυμιστεί ότι η Επιτροπή έχει ήδη προβεί σε ενδελεχή ανάλυση όλων των παλαιών και των λανθανουσών αναλήψεων υποχρεώσεων, για ορισμένες από τις οποίες η γένεσή τους ανάγεται πριν από το 1996. Από το έργο αυτό έχουν ήδη προκύψει θετικά αποτελέσματα καθόσον η Επιτροπή έχει αποδεσμεύσει σημαντικά κονδύλια και η διαδικασία συνεχίζεται. Η Επιτροπή προκειμένου να εκπληρώσει τις δυο προαναφερόμενες απαιτήσεις, έχει ξεκινήσει εκτεταμένη αξιολόγηση των πραγματικών αναγκών όσον αφορά τις πληρωμές: η ανάλυση αυτή έχει επίσης ως στόχο να μειώσει στο ελάχιστο τον αριθμό των προσαρμογών που θα γίνουν κατά τη διάρκεια του έτους (μεταφορές, τροποποιήσεις προϋπολογισμών).

Όπως προαναφέρεται, η ποσοστιαία αύξηση στις πιστώσεις πληρωμών (9,6%) έχει επηρεαστεί από το ανεπαρκές επίπεδο των πιστώσεων πληρωμών που διατέθηκαν για τα Βαλκάνια το 2001. Μια προσεκτικότερη εξέταση στην κατανομή ανά κεφάλαιο επιβεβαιώνει ότι το κεφάλαιο που αφορά τα Βαλκάνια παρουσιάζει τη μεγαλύτερη σχετική αύξηση σε πιστώσεις πληρωμών εντός του τομέα 4

Όσον αφορά τις γεωγραφικές και τις θεματικές παρεμβάσεις, τα κύρια στοιχεία είναι τα ακόλουθα:

Δυτικά Βαλκάνια (-1,3%, 828 εκατ. ευρώ) οι πιστώσεις αναλήψεως υποχρεώσεων για τα Δυτικά Βαλκάνια μειώθηκαν ελαφρά σε σύγκριση με το 2001. Στο ποσοστό αυτό έχει ληφθεί υπόψη η τροφοδότηση που επιτεύχθηκε το 2000 και το 2001 χάρη στην αναδιάταξη και τη χρησιμοποίηση του μέσου ευελιξίας που συμβάλλεται με το ενδεικτικό ποσό αναφοράς CARDS του Συμβουλίου το οποίο ανέρχεται σε 4.650 εκατ. ευρώ για την περιοχή κατά την περίοδο 2000-2006. Η συνέχιση ενός τόσο υψηλού επιπέδου αναλήψεως υποχρεώσεων το 2002 είναι απαραίτητη προκειμένου να αξιοποιηθεί η θετική συγκυρία μετά τη δημοκρατική αλλαγή στη Σερβία η οποία στηρίζεται από την Κοινότητα με σημαντικό πρόγραμμα αποκατάστασης. Η μακροοικονομική βοήθεια που καλύπτεται από το κεφάλαιο αυτό αυξήθηκε κατά 25% σε σύγκριση με το 2001. Οι πιστώσεις πληρωμών παρουσιάζουν αύξηση σε σχέση με τον προϋπολογισμό του 2001 προκειμένου να καλυφθεί η ταχεία εφαρμογή των υποχρεώσεων που αναλήφθηκαν.

Ανατολική Ευρώπη, Καύκασος και Δημοκρατίες της Κεντρικής Ασίας (TACIS) (0.1%; 470 εκατ. ευρώ) οι πιστώσεις αναλήψεως υποχρεώσεων παραμένουν στο ίδιο ποσό με το 2001 και είναι σύμφωνες με το ποσό αναφοράς της νομικής βάσης που ορίστηκε σε 3.138 εκατ. ευρώ για την περίοδο 2000-2006. Η σταθεροποίηση στις πιστώσεις αναλήψεως υποχρεώσεων, τη στιγμή που παρουσιάζεται μείωση σε άλλα κονδύλια, αντικατοπτρίζει την αυξανόμενη σημασία της περιοχής για την ΕΕ, ιδίως υπό την προοπτική της διεύρυνσης.

Ασία (-2,2%; 436 εκατ. ευρώ). Αποσκοπώντας στην ανακούφιση της φτώχειας, η δραστηριότητα της ΕΕ στην Ασία επικεντρώνεται στη βασική εκπαίδευση και στην υγεία. Η χρηματοοικονομική συνεργασία με την ΕΕ θα αναπτυχθεί κυρίως με τις φτωχότερες χώρες και η ενίσχυση της οικονομικής συνεργασίας θα καλύψει ποικίλους τομείς αμοιβαία επωφελών δραστηριοτήτων (επιστήμη, τεχνολογία, πολιτισμός, περιβάλλον καθώς και το οικονομικό και νομικό πλαίσιο). Αντικατοπτρίζοντας σε μεγάλο βαθμό την προσέγγιση που υιοθετήθηκε και για τις υπόλοιπες περιοχές, η Επιτροπή θα επιταχύνει την διαδικασία αποκέντρωσης προς τις αντιπροσωπείες της ΕΕ στην περιοχή, φέρνοντας έτσι πιο κοντά την ΕΕ και τους τελικούς δικαιούχους της χρηματοδοτικής ενίσχυσης.

Λατινική Αμερική (-6.3%; 315 εκατ. ευρώ). Όπως και στην περίπτωση της Ασίας, η Επιτροπή έδωσε ιδιαίτερη έμφαση στους τομείς της υγείας και της εκπαίδευσης στο πλαίσιο των παρεμβάσεων της στη Λατινική Αμερική. Ενώ η χρηματοοικονομική και τεχνική συνεργασία με την ΕΕ έχει ως στόχο την προώθηση της αειφόρου ανάπτυξης στην περιοχή, η οικονομική συνεργασία θα έχει πολλαπλασιαστική επίπτωση για την ανάπτυξη. Κεντρικό στοιχείο αποτελεί η συνέχεια που δίδεται στη σύνοδο κορυφής του Ρίου, με στρατηγικές που βασίζονται σε τρεις κύριους άξονες: ενισχυμένος πολιτικός διάλογος, χρηματοδοτικές και οικονομικές σχέσεις και συνεργασία σε κεντρικούς τομείς. Η προτεινόμενη μείωση στη συνολική επιχορήγηση για τη Λατινική Αμερική, αποτελεί το συνδυασμένο αποτέλεσμα των περιορισμένων οικονομικών πόρων, της ανεπαρκούς εφαρμογής που σημειώθηκε κατά το προηγούμενο έτος καθώς και του ποσού των υπολοίπων προς εκκαθάριση από τα προηγούμενα έτη. Ωστόσο, η προτεινόμενη επιχορήγηση για το 2002 θα επιτρέψει τη συνέχιση των προσπαθειών της ΕΕ στις περισσότερες πληγείσες χώρες (π.χ. ανοικοδόμηση μετά από τον τυφώνα Μιτς, Βενεζουέλα). Το επίπεδο της διοικητικής και τεχνικής βοήθειας (κονδύλια ΒΑ) θα αυξηθεί προκειμένου να καλυφθούν οι επιπλέον δαπάνες που προκύπτουν από την αποκέντρωση και από τις ανάγκες των αντιπροσωπειών λόγω της σταδιακής κατάργησης των ΤΑΟ.

Μεσόγειος (-3.7%, 863 εκατ. ευρώ). Το κύριο χρηματοδοτικό μέσο για την περιοχή είναι το πρόγραμμα MEDA που ανανεώθηκε το 2000, με ενδεικτικό ποσό 5.35 δισ. εκατ. ευρώ για την περίοδο 2000-2006. Η Μεσόγειος αποτελεί επίσης μια από τις έξι προτεραιότητες που αποφασίστηκαν από την Επιτροπή στα τέλη του 2000 και επιβεβαιώθηκαν από την απόφαση ΕΣΠ του Φεβρουαρίου 2001. Εκτός από το πρόγραμμα MEDA, η εφαρμογή του οποίου χρειάζεται αναμφισβήτητα να βελτιωθεί όσον αφορά τις διαδικασίες και την αποτελεσματικότητα, άλλα κοινοτικά μέσα στην περιοχή της Μεσογείου είναι: τα χρηματοδοτικά πρωτόκολλα με τις μεσογειακές χώρες, η βοήθεια προς τις υποψήφιες μεσογειακές χώρες, η χρηματοδοτική ενίσχυση της Παλαιστίνης και η συνεργασία και παροχή βοήθειας στην περιοχή του Κόλπου (ΣΣΚ, Υεμένη, Ιράν). Το ποσό που προτείνεται για την περιοχή της Μεσογείου, για το 2002, είναι μειωμένο αλλά το επίπεδο των πιστώσεων πληρωμών παρουσιάζει αύξηση κατά 19% προκειμένου να απορροφηθούν οι σημαντικές αναλήψεις υποχρεώσεων που εκκρεμούν από τα προηγούμενα έτη. Η χρηματοδοτική ενίσχυση προς την Κύπρο και τη Μάλτα καταχωρήθηκε σε ξεχωριστό κεφάλαιο για λόγους διαφάνειας και προτείνεται να αυξηθεί κατά ποσοστό μεγαλύτερο του 10% για τις αναλήψεις υποχρεώσεων και μεγαλύτερο του 55% για τις πιστώσεις πληρωμών. Για την Τουρκία οι πιστώσεις παραμένουν στο ίδιο επίπεδο με τον προϋπολογισμό του 2001, καθόσον εκκρεμεί η έγκριση της νομικής βάσης για την προενταξιακή στρατηγική. Στη συνέχεια προβλέπεται να καταχωρηθούν σε ξεχωριστό κεφάλαιο όπως έγινε για τη Μάλτα και την Κύπρο

Νότιος Αφρική (+2.5%, 125 εκατ. ευρώ). Η ελαφρά αύξηση της επιχορήγησης για τη Νότιο Αφρική αποτελεί άμεση συνέπεια της έγκρισης της νομικής βάσης, τον Ιούνιο του 2000, με ενδεικτικό ποσό ανερχόμενο σε 125 εκατ. ευρώ. Η Νότιος Αφρική έχει ήδη αναθεωρήσει όλες τις διαδικασίες διαχείρισης (διαδικασία αποκέντρωσης) προκειμένου να διασφαλίσει τη βελτιωμένη εφαρμογή των προγραμμάτων.

Ανθρώπινα δικαιώματα και εκδημοκρατισμός (-7.8 %, 95 εκατ. ευρώ) Η συνολική επιχορήγηση για την εν λόγω δραστηριότητα ανέρχεται σε 95 εκατ. ευρώ (έναντι 103 εκατ. ευρώ το 2001). Η συνολική διάρθρωση του κεφαλαίου αυτού είναι οργανωμένη ορθολογικά: τα υπάρχοντα όργανα αντικαθίστανται από ένα μόνο κονδύλι του προϋπολογισμού προκειμένου να υπάρξει μεγαλύτερη ευελιξία και καλύτερη διαχείριση της εν λόγω δραστηριότητας. Η καταπολέμηση του σεξουαλικού τουρισμού έχει επίσης ενταχθεί στο πεδίο του ενιαίου αυτού κονδυλίου του προϋπολογισμού.

Άλλα μέτρα συνεργασίας (-0.7%, 457,3 εκατ. ευρώ). Η Επιτροπή συνεχίζει κατά το 2002 την προσπάθειά της για διαφάνεια και εξειδίκευση αλλάζοντας την ονοματολογία που ίσχυε σε διάφορες ετερογενείς ομάδες παρεμβάσεων (π.χ. τροπικά δάση, παιδιά, ΜΚΟ, υγεία) που εμπίπτουν στον τίτλο Β7-6 του προϋπολογισμού. Κάθε μία από τις εν λόγω παρεμβάσεις καταχωρήθηκε σε ξεχωριστό κεφάλαιο. Άλλες παρεμβάσεις που περιλήφθηκαν στον τίτλο είναι ο μηχανισμός ταχείας αντίδρασης (αύξηση σε 25 εκατ. ευρώ δηλαδή +25%), η συνεισφορά στο KEDO (Οργανισμός Ενεργειακής Ανάπτυξης της Κορεατικής Χερσονήσου), η αξιολόγηση, οι νάρκες. Το τμήμα αυτό περιλαμβάνει επίσης παρεμβάσεις στο πλαίσιο του τίτλου B7-8 του προϋπολογισμού όπως η συνεργασία στον τομέα της εκπαίδευσης, τα περιβαλλοντικά μέτρα, τα εμπορικά θέματα. Όσον αφορά την εμπορική πολιτική, η Επιτροπή προτείνει υψηλότερο ποσό σε σχέση με τον προϋπολογισμό του 2001 προκειμένου να διεξαχθεί ο νέος γύρος των πολυμερών διαπραγματεύσεων για τις υπηρεσίες στο πλαίσιο του ΠΟΥ/GATS που προβλέπεται να ξεκινήσει στο προσεχές μέλλον καθώς και για να αυξηθεί η δυνατότητα παροχής τεχνικής βοήθειας προς τις ΛΑΧ. Στο ΠΣΠ για το 2002 προτείνεται επίσης η ενίσχυση, στο πλαίσιο του τομέα 4, του παγκόσμιου οργανισμού κατά του ντόπινγκ (2,55 εκατ. ευρώ στο άρθρο B7-823).

Αλιεία (+0%, 273 εκατ. ευρώ). Επί του παρόντος προτείνεται να παραμείνουν αμετάβλητες οι πιστώσεις σε σχέση με τον προϋπολογισμό του 2001 και να ανέλθουν σε 273,4 εκατ. ευρώ. Μετά την ολοκλήρωση των διαπραγματεύσεων με το Μαρόκο, τέθηκε στο αποθεματικό το ποσό των125 εκατ. ευρώ, το οποίο μπορεί να χρησιμοποιηθεί για ενδεχόμενες αυξήσεις σε εκ νέου διαπραγματευθείσες συμφωνίες κατά την περίοδο 2001-2002.

Ανθρωπιστική βοήθεια (+0%, 473 εκατ. ευρώ). Η ανθρωπιστική βοήθεια της Κοινότητας αποσκοπεί στην παροχή ενίσχυσης χωρίς διακρίσεις, με πρωταρχικό σκοπό τη βοήθεια και την προστασία ατόμων στις τρίτες χώρες και ιδίως εκείνων που είναι θύματα φυσικών καταστροφών, πολέμων ή ένοπλων συγκρούσεων στις αναπτυσσόμενες χώρες. Οι πιστώσεις προτείνεται να παραμείνουν αμετάβλητες σε σχέση με τον προϋπολογισμό του 2001 στο ποσό των 473 εκατ ευρώ (Κεφάλαιο του προϋπολογισμού B7-21). Το επιπλέον ποσό των 213 εκατ. ευρώ πέραν των 208 εκατ. ευρώ, διατίθεται για το αποθεματικό επείγουσας βοήθειας. Το αποθεματικό αυτό μπορεί ωστόσο να χρησιμοποιηθεί μόνο για μη προβλεφθείσες ανάγκες.

Κοινή εξωτερική πολιτική και πολιτική ασφάλειας (-2,8%, 35 εκατ. ευρώ). Οι πιστώσεις αναλήψεως υποχρεώσεων για την κοινή εξωτερική πολιτική και πολιτική ασφάλειας παραμένουν σταθερές (ελαφρά μείωση από 36 εκατ. ευρώ σε 35 εκατ. ευρώ). Υπενθυμίζεται ότι τα διοικητικά έξοδα των ειδικών απεσταλμένων έχουν μεταφερθεί στον προϋπολογισμό του Συμβουλίου, το 2001. Προτείνεται περαιτέρω η αλλαγή της ονοματολογία του προϋπολογισμού με τη συγχώνευση νέων και ήδη υπαρχόντων ενεργειών.

Επισιτιστική βοήθεια (-4,6%, 434 εκατ. ευρώ). Οι πιστώσεις για την επισιτιστική βοήθεια και τις δραστηριότητες στήριξης προτείνεται να κυμανθούν σε επίπεδο (434 εκατ. ευρώ) χαμηλότερο σε σχέση με τον προϋπολογισμό του 2001 (455 εκατ. ευρώ). Αυτό οφείλεται στην αλλαγή των προτεραιοτήτων στα πλαίσια των περιορισμένων δυνατοτήτων του τομέα 4.

7. προενταξιακα μεσα : τομεασ7

7.1. Συνοπτικός πίνακας

>ΘΕΣΗ ΠIΝΑΚΑ>

Οι δραστηριότητες που καλύπτονται από τα εν λόγω μέσα αποτελούν όλες μέρος της πολιτικής που αφορά τη διεύρυνση και τηρούν αυστηρά τα ανώτατα όρια που προβλέπονται στις δημοσιονομικές προοπτικές.

Όσον αφορά τις πιστώσεις πληρωμών, το ΠΠ προτείνει την πολύ σημαντική αύξησή τους. Τα μέσα SAPARD και ISPA ξεκίνησαν να λειτουργούν το 2000, αλλά κατά το πρώτο αυτό έτος δεν μπορούσαν να γίνουν πληρωμές. Το 2002 τα εν λόγω προγράμματα αναμένεται να φθάσουν σε ιδιαίτερα υψηλούς ρυθμούς και να προκύψουν σημαντικές επιστροφές. Όσον αφορά το PHARE, ισχύουν επιχειρήματα ανάλογα με εκείνα του τομέα 4 σχετικά με τη μείωση των υπολοίπων προς εκκαθάριση από το παρελθόν.

Μεταξύ των έξι προτεραιοτήτων για το 2002 που τέθηκαν από την Επιτροπή στα τέλη του 2000 και οδήγησαν στη συνέχεια στην απόφαση ΕΣΠ του Φεβρουαρίου 2001, μια προτεραιότητα, η διεύρυνση, εντάσσεται και στο πεδίο του τομέα 7 (προενταξιακά μέσα), παρόλο που καλύπτει βέβαια πολλές δραστηριότητες που διεξάγονται από υπηρεσίες που δεν έχουν άμεση επίπτωση στον προϋπολογισμό. Δίδεται έμφαση στην παρακολούθηση της εφαρμογής του κοινοτικού κεκτημένου προκειμένου να ολοκληρωθούν οι διαπραγματεύσεις προσχώρησης για τις χώρες εκείνες που πληρούν τα κριτήρια και η δημοσιονομική επίπτωση αφορά συνεπώς περισσότερο τον τομέα 5 - διοικητικές δαπάνες.

7.2. SAPARD, το γεωργικό προενταξιακό μέσο

Σύμφωνα με τις αποφάσεις του Ευρωπαϊκού Συμβουλίου του Βερολίνου, χορηγούνται προενταξιακές ενισχύσεις για τη γεωργία σε δέκα υποψήφιες χώρες της Κεντρικής και Ανατολικής Ευρώπης. Με βάση το δημοσιονομικό πλαίσιο για την περίοδο 2000-2006, κάθε χρόνο διατίθεται το ποσό των 520 εκατ. ευρώ (σε τιμές 1999) το οποίο καλύπτεται από τη γεωργική κατευθυντήρια γραμμή. Η επιχορήγηση για το 2002 αντιστοιχεί στο αναπροσαρμοσμένο ποσό που αποφασίστηκε στο Βερολίνο και ανέρχεται σε 555 εκατ. ευρώ. Το ποσό που αφορά τις πιστώσεις πληρωμών ανέρχεται σε 470 εκατ. ευρώ.

Οι προενταξιακές δραστηριότητες προορίζονται ειδικότερα για τη βελτίωση της αποτελεσματικότητας των γεωργικών εκμεταλλεύσεων, την επεξεργασία και τη διανομή των γεωργικών προϊόντων, για υγειονομικούς και ποιοτικούς ελέγχους στον κτηνιατρικό και φυτικό τομέα. Οι προενταξιακές ενισχύσεις στηρίζουν επίσης τη διαχείριση των φυσικών πόρων, την επαγγελματική κατάρτιση, τη διαφοροποίηση των οικονομικών δραστηριοτήτων στις αγροτικές περιοχές, τις γεωργοπεριβαλλοντικές και δασικές πρωτοβουλίες καθώς και βελτιώσεις στην αγροτική υποδομή και στα χωριά.

7.3. ISPA, το διαρθρωτικό προενταξιακό μέσο

Το ISPA εντάσσεται στην περιφερειακή πολιτική αλλά προορίζεται για τη διαρθρωτική αναπροσαρμογή στις υποψήφιες χώρες.

Για τις πιστώσεις αναλήψεως υποχρεώσεων προτείνεται ποσό 1.109 εκατ. ευρώ, στο ύψος του αντίστοιχου επιμέρους ανώτατου ορίου των δημοσιονομικών προοπτικών. Οι πιστώσεις πληρωμών ανέρχονται σε 900 εκατ. ευρώ, παρουσιάζοντας σημαντική αύξηση σε σχέση με τα 350 εκατ. ευρώ που ενεγράφησαν στον προϋπολογισμό του 2001. Αυτό οφείλεται στο ότι κατά το τρίτο έτος εφαρμογής οι πιστώσεις πληρωμών πρέπει να φθάσουν στο επίπεδο των αναλήψεων υποχρεώσεων.

7.4. PHARE, το προενταξιακό μέσο

Οι δημοσιονομικές προοπτικές προβλέπουν συνολικό ποσό 1.664 εκατ. ευρώ για το 2002, το οποίο αντιπροσωπεύει αύξηση 2,7% σε σύγκριση με τα 1.620 εκατ. ευρώ του προϋπολογισμού για το 2001. Ταυτόχρονα, οι πιστώσεις πληρωμών αυξάνονται κατά 9,2% σε σύγκριση με το 2001, ανερχόμενες σε 1.550 εκατ. ευρώ.

Όπως έχει προαναφερθεί, παρόλο που η Κύπρος, η Μάλτα και η Τουρκία είναι υποψήφιες χώρες, οι αντίστοιχες προενταξιακές στρατηγικές θα συνεχίσουν να χρηματοδοτούνται από τον τομέα 4, μέχρι να εγκριθεί η αναθεώρηση του ανωτάτου ορίου του τομέα 7. Μόλις γίνει αυτό, το ανώτατο όριο του τομέα 7 θα προσαρμοστεί ανάλογα ώστε να πραγματοποιηθεί η μεταφορά της ενίσχυσης για τις εν λόγω χώρες.

8. διοικητικες δαπανεσ : τομεασ 5:

8.1. Συνοπτικός πίνακας

(σε εκατ. ευρώ)

>ΘΕΣΗ ΠIΝΑΚΑ>

8.2. Κύριες πτυχές του τομέα 5

Κατά το 2002, τρία σημαντικά γεγονότα θα επηρεάσουν την εξέλιξη του μέρους Α που αφορά την Επιτροπή:

(1) Οι ενέργειες που συνδέονται με τη μεταρρύθμιση

Κατά το 2002, οι ενέργειες που συνδέονται με τη μεταρρύθμιση θα αποτελούν τη συνέχεια κατά το εν λόγω έτος των ενεργειών που ξεκίνησαν με τη διορθωτική επιστολή 1/2001 προκειμένου να υπάρξει καλύτερη εξισορρόπηση μεταξύ των διαθέσιμων στην Επιτροπή ανθρώπινων πόρων και των δραστηριοτήτων της, να επιταχυνθεί η αποκέντρωση των προγραμμάτων εξωτερικής βοήθειας προς τις αντιπροσωπείες και να δοθεί ιδιαίτερη έμφαση στην κατάρτιση.

* Προκειμένου να υπάρξει εξισορρόπηση μεταξύ των ανθρώπινων πόρων και των δραστηριοτήτων, η Επιτροπή προέβη κατά το 2001 σε επισταμένη ανάλυση όλων των δραστηριοτήτων της προκειμένου να διαπιστώσει ποιες θα μπορούσαν να περιοριστούν, ποιες να διακοπούν, ποιες να καταργηθούν σταδιακά ή, αντίθετα, ποιες δραστηριότητες χρειάζονται ενίσχυση. Το έργο αυτό οδήγησε σε πρόβλεψη 400 νέων θέσεων στον προϋπολογισμό του 2001 και σε ουσιαστική αναδιάταξη των διαθέσιμων πόρων. Το 2002 θα συνεχιστεί η περαιτέρω αναδιάταξη που θα αφορά 234 θέσεις απασχόλησης, οι οποίες προκύπτουν από έκτακτα κέρδη παραγωγικότητας 1% (168 θέσεις) επιπλέον της κανονικής ανάπτυξης της παραγωγικότητας για την αντιμετώπιση του φόρτου εργασίας και από τη σταδιακή κατάργηση ορισμένων δραστηριοτήτων (66 θέσεις). Επιπλέον η Επιτροπή ζητεί 317 νέες θέσεις απασχόλησης στο ΠΠ 2002 προκειμένου να καλύψει το κενό στους πόρους που έχει επισημανθεί στην έκθεση της καλούμενης ομάδας καθοδήγησης. Οι αιτούμενες θέσεις απασχόλησης έχουν κατανεμηθεί κατά τομέα πολιτικής. Οι εν λόγω νέες θέσεις θα συμπληρώσουν τις ενέργειες που ξεκίνησαν δυνάμει της διορθωτικής επιστολής 1/2001. Οι δαπάνες για τις εν λόγω 317 επιπλέον θέσεις απασχόλησης εκτιμώνται σε 12,95 εκατ. ευρώ κατά το 2002 εφόσον διατεθούν όλες στο κέντρο.

* Η Επιτροπή θα ενισχύσει σημαντικά το εγχείρημα της αποκέντρωσης των αντιπροσωπειών, ως τμήμα της μεταρρύθμισης του προγράμματος διαχείρισης της εξωτερικής βοήθειας. Για τη στήριξη της αποκέντρωσης θα μεταφερθούν από το κέντρο στις αντιπροσωπείες 114 θέσεις απασχόλησης. Εκτός από τις εν λόγω 114 θέσεις, θα αποκεντρωθούν 4 θέσεις από το δημοσιονομικό έλεγχο (και 8 για την επίβλεψη της μετάφρασης στις υποψήφιες χώρες) κατά τη διάρκεια του 2002. Η επιπλέον δαπάνη εκτιμάται σε 8,66 εκατ. ευρώ δεδομένου ότι η θέση στην αντιπροσωπεία συνεπάγεται μεγαλύτερο κόστος από την αντίστοιχη θέση στο κέντρο, ιδίως κατά το πρώτο έτος.

* Ο προϋπολογισμός για την κατάρτιση (A-706) θα αυξηθεί κατά 1,5 εκατ. ευρώ. Έχει επίσης προβλεφθεί επένδυση περιορισμένου ύψους κατά το 2002 για την ενίσχυση της κοινωνικής υποδομής.

(2) Η διοικητική προετοιμασία για τη διεύρυνση

Η διεύρυνση, ως μια από τις προτεραιότητες που αποφασίστηκαν στο πλαίσιο της ΕΣΠ, επιβάλλει σημαντικές επιπλέον επενδύσεις το 2002, ιδίως στον τομέα της διοικητικής προετοιμασίας για τη διεύρυνση. Συνεπώς, εντός του 2002 θα χρειαστεί:

- να επεκταθούν οι οικονομικές μελέτες στις υποψήφιες χώρες (+ 0,3 εκατ. ευρώ επιπλέον της αύξησης των 0,85 εκατ. ευρώ το 2001),

- να ενισχυθούν οι δυνατότητες διερμηνείας και το προπαρασκευαστικό έργο για την μετάφραση ( +1,07 εκατ. ευρώ),

- να καλυφθεί ο έλεγχος του μεταφραστικού έργου των υποψηφίων χωρών (+ 0,93 εκατ. ευρώ στο μέρος A),

- να ξεκινήσουν διαδικασίες προσλήψεων για την προετοιμασία της άφιξης των νέων υπαλλήλων από τα νέα κράτη μέλη,

- και τέλος να προετοιμαστεί το έδαφος ώστε να είναι δυνατή η έκδοση του κοινοτικού κεκτημένου στη γλώσσα των υποψηφίων χωρών κατά την ημερομηνία της προσχώρησης (+ 2,5 εκατ. ευρώ).

Κατά συνέπεια το επιπλέον ποσό που χρειάζεται στο μέρος Α για τη διεύρυνση κατά το έτος 2002 ανέρχεται περίπου σε 8,5 εκατ. ευρώ.

(3) Η αυξημένη προσπάθεια κωδικοποίησης της κοινοτικής νομοθεσίας

Η επιτάχυνση του έργου της κωδικοποίησης έχει ως στόχο να καταστήσει πιο κατανοητή την κοινοτική νομοθεσία και να περιορίσει τις εκδοτικές ανάγκες στις γλώσσες των νέων υποψηφίων χωρών. Αυτό συνεπάγεται την ενίσχυση του έργο της ενοποίησης που επιτελείται από την επίσημη υπηρεσία εκδόσεων των ΕΚ ( +5 εκατ. ευρώ), την ενίσχυση του Κολεγίου της Ευρώπης στην Bruges για τη στήριξη της Νομικής Υπηρεσίας (+ 5 εκατ. ευρώ), καθώς και την πρόσκαιρη ενίσχυση της Νομικής Υπηρεσίας με επιπλέον εξωτερικό προσωπικό (+ 1,22 εκατ. ευρώ). Επιπλέον, περιορισμένος αριθμός θέσεων LA της Μεταφραστικής Υπηρεσίας θα διατεθούν προσωρινά στη Νομική Υπηρεσία προκειμένου να ολοκληρωθεί η διαδικασία κωδικοποίησης.

Ορισμένα ακόμη στοιχεία που έχουν επίπτωση στην εξέλιξη του ανωτάτου ορίου του τομέα 5, είναι:

* Οι 400 θέσεις απασχόλησης που διατέθηκαν στην Επιτροπή από την αρμόδια για τον προϋπολογισμό αρχή κατά το 2001 πρέπει να χρηματοδοτηθούν σε πλήρη ετήσια βάση. Το επιπλέον ποσό ανέρχεται περίπου σε 15 εκατ. ευρώ το 2002.

* Οι δαπάνες για τις συντάξεις που αφορούν το συνταξιοδοτηθέν προσωπικό από όλα τα όργανα, θα αυξηθούν κατά 11,3 % (+ 69,8 εκατ. ευρώ), ποσοστό πολύ υψηλότερο σε σχέση με την αύξηση του ανωτάτου ορίου του τομέα 5.

* Επειδή δεν κοινοποίησαν έγκαιρα τις εκτιμήσεις τους όλα τα όργανα, ο υπολογισμός του περιθωρίου βασίστηκε στο δημοσιονομικό προγραμματισμό που είχε διαβιβαστεί από τα υπόλοιπα όργανα μέχρι το φθινόπωρο του 1999 και εφαρμόστηκε αύξηση 4,3% στον προϋπολογισμό του 2001 για όλα τα υπόλοιπα όργανα. Η αύξηση αυτή είναι ελαφρά μεγαλύτερη από την αύξηση του διοικητικού προϋπολογισμού της Επιτροπής, μεταξύ άλλων προκειμένου να ληφθούν υπόψη οι δαπάνες του ΔΣΠ 2/2001 του Συμβουλίου σε πλήρη ετήσια βάση.

Λαμβάνοντας λοιπόν υπόψη του εν λόγω περιορισμούς,

* Κατά το 2002 ο διοικητικός προϋπολογισμός της Κοινότητας (μέρος Α, περιλαμβανομένων των συντάξεων για όλα τα όργανα) προτείνεται να ανέλθει σε 3.388,665 εκατ. ευρώ, αυξανόμενος κατά 5,3% σε σύγκριση με τον προϋπολογισμό του 2001 ( 3.217,2 εκατ. ευρώ). Εξαιρουμένων των συντάξεων, οι διοικητικές δαπάνες αυξάνονται κατά 3,9 % ανερχόμενες σε 2.700 εκατ. ευρώ. Η αύξηση αυτή είναι αντίστοιχη με εκείνη που προτείνεται για τα υπόλοιπα όργανα (3,7% περιλαμβανομένου του ΔΣΠ 2/2001 ή 4,3% επί του προϋπολογισμού 2001 που εγκρίθηκε το Δεκέμβριο του 2000) και λαμβάνεται υπόψη για τον υπολογισμό του περιθωρίου στον τομέα 5.

* Λαμβάνοντας υπόψη τα προαναφερθέντα στοιχεία για την Επιτροπή, το περιθώριο ανέρχεται σε 30.335 εκατ. ευρώ, χωρίς να λαμβάνονται υπόψη οιεσδήποτε επιπλέον δαπάνες για τη μεταρρύθμιση και τη διεύρυνση σε σχέση με τα υπόλοιπα όργανα.

8.3. Γενική παρουσίαση του τομέα 5

8.3.1. Ανθρώπινοι πόροι

Τηρώντας την υποχρέωση που ανέλαβε στην Λευκή Βίβλο για τη μεταρρύθμιση [4], η Επιτροπή αποφάσισε το Φεβρουάριο του 2000 να διεξάγει αναλυτική αξιολόγηση των δραστηριοτήτων της και των ανθρώπινων πόρων. Στα πλαίσια αυτά εξέτασε τις δραστηριότητες που εκτιμά ως μη ουσιαστικές και οι οποίες κατά συνέπεια θα μπορούσαν να περιορισθούν, να διακοπούν ή να εξαλειφθούν σταδιακά και αξιολόγησε τις δυνατότητες για περαιτέρω αναδιατάξεις εντός των γενικών διευθύνσεων και μεταξύ αυτών. Διερεύνησε επίσης σε ποιο βαθμό οι γενικές διευθύνσεις ασκούσαν σημαντικές δραστηριότητες ή εφάρμοζαν πολιτικές προτεραιότητας με ανεπαρκείς ανθρώπινους πόρους.

[4] COM(2000) 200 τελικό και/2 της 1ης Μαρτίου 2000.

Η αυστηρή αυτή προσέγγιση οδήγησε στη διαπίστωση συνολικών αναγκών που ανέρχονται περίπου σε 1.254 θέσεις απασχόλησης [5], εξαιρουμένης της έρευνας. Η Επιτροπή ανέλαβε να καλύψει μέρος των αναγκών με δικές της προσπάθειες και να ζητήσει τις υπόλοιπες θέσεις από την αρμόδια για τον προϋπολογισμό αρχή μέσω μιας σημαντικής αύξησης στον πίνακα προσωπικού.

[5] Αντιστοιχία των δραστηριοτήτων της Επιτροπής με τους ανθρώπινους πόρους της -Τα μέσα για την επίτευξη των στόχων μας- SEC(2000) 2000/3

Οι προσπάθειες της Επιτροπής στο πλαίσιο του οργάνου επικεντρώνονται στη διακοπή ή σταδιακή κατάργηση ορισμένων δραστηριοτήτων διασφαλίζοντας έτσι 222 θέσεις απασχόλησης προς αναδιάταξη κατά την περίοδο 2001-2002 καθώς και στην επίτευξη ιδιαίτερα υψηλών κερδών από την παραγωγικότητα που επιτρέπουν την εξοικονόμηση 315 θέσεων κατά την περίοδο 2001-2002. Συνεπώς απομένει να βρεθούν 717 θέσεις απασχόλησης. Με τη διορθωτική επιστολή αριθ. 1 στο προσχέδιο του προϋπολογισμού 2001 [6] η Επιτροπή ζήτησε και έλαβε μια πρώτη δόση από 400 νέες θέσεις και επεσήμανε ότι οι υπόλοιπες, δηλαδή 317 νέες θέσεις θα ζητηθούν στο πλαίσιο του προσχεδίου προϋπολογισμού 2002.

[6] SEC(2000)1363 τελικό

Στο παρόν προσχέδιο του προϋπολογισμού ζητούνται για το 2002 οι υπόλοιπες 317 νέες θέσεις. Οι θέσεις αυτές αφορούν τον πίνακα του προσωπικού στο μέρος Α του προϋπολογισμού.

Εκτός από τις νέες θέσεις θα υπάρξουν επιπλέον αναδιατάξεις εντός της Επιτροπής που διασφαλίζονται από έκτακτα κέρδη παραγωγικότητας 1% (168 θέσεις) και από τη σταδιακή κατάργηση δραστηριοτήτων (66 θέσεις). Κατά συνέπεια, θα υπάρξουν συνολικά 551 διαθέσιμες θέσεις προκειμένου να καλυφθούν οι επισημανθείσες ανάγκες για τομείς πολιτικών προτεραιότητας ή για δραστηριότητες προτεραιότητας στο πλαίσιο των τομέων πολιτικής κατά το 2002. Η ενδεικτική προκαταρκτική κατανομή των εν λόγω θέσεων εντάσσεται στη στρατηγική που ανακοινώθηκε στη διορθωτική επιστολή αριθ. 1 στο προσχέδιο προϋπολογισμού 2001. Οι τομείς πολιτικής που ενισχύονται περισσότερο είναι οι εξωτερικές σχέσεις και η ανάπτυξη (περιλαμβανομένης της διεύρυνσης και της αποκέντρωσης προς τις αντιπροσωπείες της διαχείρισης της κοινοτικής βοήθειας), ο ανταγωνισμός, η περιφερειακή πολιτική, η υγεία και η προστασία του καταναλωτή, ο συντονισμός και οι νομικές, δικαστικές και εσωτερικές υποθέσεις, η γεωργία, το περιβάλλον. Οι τομείς πολιτικής με τις πιο έντονα αρνητικές διακυμάνσεις είναι η διοίκηση και ο προϋπολογισμός.

Είναι χρήσιμο να υπενθυμιστεί ότι η Επιτροπή έχει προτείνει καθεστώς πρόωρης συνταξιοδότησης για σχέδια που θα δώσει τη δυνατότητα σε 600 υπαλλήλους να αποχωρήσουν από το όργανο πριν από την κανονική συνταξιοδότηση. Καθόσον το καθεστώς αυτό έχει σχεδιαστεί ώστε να είναι ουδέτερο από δημοσιονομική άποψη, η καθαρή επίπτωση του στον πίνακα προσωπικού θα είναι η μείωση κατά 342 θέσεις απασχόλησης μόλις το καθεστώς αυτό τεθεί πλήρως σε εφαρμογή. Συνεπώς, εάν η αρμόδια για τον προϋπολογισμό αρχή εγκρίνει το εν λόγω σχέδιο ο πίνακας προσωπικού της Επιτροπής θα αυξηθεί τελικά κατά 375 θέσεις απασχόλησης οι οποίες αντιστοιχούν περίπου στο ένα τρίτο των αρχικά υπολογισθέντων αναγκών που ανερχόταν σε 1.254 θέσεις.

Όσον αφορά τους πίνακες προσωπικού για την άμεση και έμμεση έρευνα, στη διορθωτική επιστολή αριθ. 1 στο ΠΠ 2001 επισημαίνεται ότι θα καταρτισθούν ξεχωριστά. Από την αξιολόγηση της Επιτροπής για τις δραστηριότητες αυτές προέκυψε έλλειψη προσωπικού που αφορά 27 θέσεις απασχόλησης για την έμμεση έρευνα. οι εν λόγω θέσεις ζητήθηκαν από την αρμόδια για τον προϋπολογισμό αρχή με τον ΔΣΠ 3/2001. Για την άμεση έρευνα (ΚΚΕρ), η αξιολόγηση της Επιτροπής οδηγεί σε ενδεχόμενη μείωση κατά 175 θέσεις απασχόλησης. Στο εν λόγω προσχέδιο προϋπολογισμού έχει ενσωματωθεί η μείωση των 175 θέσεων απασχόλησης για την άμεση έρευνα. Η προτεινόμενη μείωση στην άμεση έρευνα δεν θα επηρεάσει τη διατήρηση της έντονης παρουσίας με μεγαλύτερη προστιθέμενη αξία στις βασικές δραστηριότητες.

8.3.2. Μισθοί και συντάξεις

Οι μισθοί (τίτλος A-1 χωρίς A-19) θα αυξηθούν κατά 5,4%. Στην αύξηση αυτή συντελούν 4 παράγοντες:

- Όπως και για τα υπόλοιπα όργανα, η προσαρμογή των μισθών που προβλέφθηκε το Δεκέμβριο του 2001 είναι +2,7% και η προσαρμογή που προβλέπεται για το Δεκέμβριο του 2002 είναι +2,7%. Έχει επίσης ληφθεί υπόψη διόρθωση 0,2% της προσαρμογής του Δεκεμβρίου 2000.

- Στον προϋπολογισμό του 2001, διατέθηκαν στην επιτροπή 400 νέες θέσεις απασχόλησης. Ο προϋπολογισμός του 2001 περιλάμβανε πιστώσεις για την κάλυψη των μισθών μόνο για 5 μήνες. Στον προϋπολογισμό του 2002 πρέπει να ληφθεί υπόψη η πλήρης δαπάνη για τις θέσεις αυτές. Η αύξηση ανέρχεται περίπου σε 11,4 εκατ. ευρώ στον τίτλο Α-1, και ισοδυναμεί με το 0,8% του προϋπολογισμού για τους μισθούς του 2002.

- Οι πιστώσεις για τις αιτηθείσες 317 νέες θέσεις θα καλύψουν 6 μήνες μισθών. Το ποσό θα ανέλθει περίπου σε 10 εκατ. ευρώ στον τίτλο A-1, ή στο 0,7% του προϋπολογισμού για τους μισθούς του 2002.

- Η μετατροπή των πιστώσεων σε θέσεις απασχόλησης το 2001 θα περιορίσει τις πιστώσεις του τίτλου A-7 και θα αυξήσει εκείνες του τίτλου A-1. Η επίπτωση αυτή αντιστοιχεί σε 8,5 εκατ. ευρώ ή 0,6% του προϋπολογισμού για τους μισθούς του 2002.

Οι δαπάνες στον τίτλο A-1 αντικατοπτρίζουν επίσης την αυξημένη χρησιμοποίηση εξωτερικών διερμηνέων από την υπηρεσία διερμηνείας (SCIC) η οποία είχε ως συνέπεια τη μεταφορά 2.4 εκατ. ευρώ από τον τίτλο A-1 στον τίτλο A-4 και μια παράλληλη μείωση κατά 25 θέσεις LA στον πίνακα προσωπικού.

Οι δαπάνες για τις συντάξεις (κεφάλαιο A-19) αυξάνονται κατά 11,3%. Η αύξηση αυτή οφείλεται κατά κύριο λόγο στον αυξανόμενο αριθμό των υπαλλήλων που συμπληρώνουν ηλικία συνταξιοδότησης. Επίσης οφείλεται στην αύξηση του ανωτάτου επιπέδου αμοιβών των υπαλλήλων που συνταξιοδοτούνται και αποτελεί προβολή μιας τάσης που παρατηρήθηκε κατά τον προηγούμενο χρόνο. Οι δαπάνες για τις συντάξεις αντιπροσωπεύουν 688 εκατ. ευρώ και αντιστοιχούν στο 13,3% του ανωτάτου ορίου του τομέα 5. Δεδομένου ότι το ανώτατο όριο του τομέα 5 αυξάνεται κατά 4,9% το 2002, αυτό σημαίνει ότι όλες οι δαπάνες εκτός των συντάξεων μπορούν να αυξηθούν μόνο κατά 3,9% προκειμένου να φθάσουν στο προτεινόμενο περιθώριο των 30.335 εκατ. ευρώ.

8.3.3. Ακίνητα και διάφορες δαπάνες λειτουργίας (τίτλος A-2)

Οι δαπάνες που αφορούν τα ακίνητα προβλέπεται να αυξηθούν κατά 4,35% και να φθάσουν σε 272,93 εκατ. ευρώ στο κεφάλαιο A-20. Η αύξηση οφείλεται κατά κύριο λόγο στον πληθωρισμό και στην ανάγκη να επεκταθούν οι κτιριακοί χώροι προκειμένου να στεγαστεί το νέο προσωπικό. Δεν προβλέπεται η επαναχρησιμοποίηση του Berlaymont κατά το 2002.

Άλλες δαπάνες του τίτλου A-2 (γραφική ύλη και είδη γραφείου, υποδομή ΤΠ, τηλεπικοινωνίες) έχουν προβλεφθεί για 130,3 εκατ. ευρώ, παρουσιάζοντας μείωση κατά 4,7%, η οποία επιτυγχάνεται κυρίως λόγω της μείωσης του κόστους στις τηλεπικοινωνίες και στα είδη γραφείου.

8.3.4. Επιχορηγήσεις, ευρωπαϊκά σχολεία, ΥΕΕ των ΕΚ και διοργανικές δαπάνες (τίτλος A-3 και A-4)

Οι δαπάνες για τον τίτλο A-3, εξαιρουμένων επιχορηγήσεων (A-30 & A-321), των ευρωπαϊκών σχολείων (A-327), της Υπηρεσίας Επισήμων Εκδόσεων των ΕΚ (A-342) και της OLAF (A-360) ανέρχονται σε 57,1 εκατ. ευρώ (+18,7%). Σημειώνεται συνολική μείωση κατά 2% του είδους αυτού δαπανών που αντισταθμίζεται από την προτεινόμενη αύξηση (+ 5 εκατ. ευρώ) για την ενοποίηση και από την προτεινόμενη αύξηση (+ 5 εκατ. ευρώ) για την κωδικοποίηση. Οι δαπάνες για τις δημοσιεύσεις μειώθηκαν κατά 4,5 %, ιδίως λόγω της μείωσης των εκδοτικών δαπανών.

Οι επιχορηγήσεις του κεφαλαίου A-30 θα μειωθούν κατά 2,3 εκατ. ευρώ ανερχόμενες σε 30,9 εκατ. ευρώ με γραμμική μείωση κατά 10% σε όλες τις επιχορηγήσεις εκτός των A-300, A-301 και A-3020 (Οργανισμός Εφοδιασμού της Ευρατόμ, μεγάλα ιδρύματα, "η Ευρώπη μας") προκειμένου να επιτευχθεί το προαναφερόμενο περιθώριο. Το ποσό για τις αδελφοποιήσεις πόλεων θα παραμείνει το ίδιο με το αντίστοιχο του ΠΠ 2001.

Το ποσό για τα ευρωπαϊκά σχολεία (A-327) μειώνεται κατά 10,4% ανερχόμενο σε 108 εκατ. ευρώ. Η μείωση αυτή ήταν αναμενόμενη δεδομένου ότι ολοκληρώθηκε η ειδική δράση, κατά το 2000 και 2001, για τους διδάσκοντες που αποχωρούν από το σχολείο μετά από 9 έτη υπηρεσίας.

Ο προϋπολογισμός για την Υπηρεσία Επισήμων Εκδόσεων των ΕΚ (A-Υ342) αναμένεται να αυξηθεί κατά 2,46% και να